               IL-KUMMISSJONI EWROPEA
            Brussell, 7.6.2016
            COM(2016) 373 final
            2016/0174(NLE)
            Proposta għal
            DEĊIŻJONI TAL-KUNSILL
            li tistabbilixxi l-pożizzjoni li għandha tiġi adottata f’isem l-Unjoni Ewropea fir-rigward ta’ ċerti deċiżjonijiet li għandhom jiġu adottati fil-qafas tal-Kunsill Internazzjonali taż-Żebbuġ (IOC)

               MEMORANDUM TA’ SPJEGAZZJONI

               1.KUNTEST TAL-PROPOSTA

               Il-Kunsill Internazzjonali taż-Żebbuġ (IOC) huwa organizzazzjoni intergovernattiva xjentifika u teknika attiva fis-settur taż-żejt taż-żebbuġa u taż-żebbuġ tal-mejda. L-għanijiet tal-IOC huma (i) li tinkiseb uniformità fil-leġiżlazzjoni nazzjonali u internazzjonali fir-rigward tal-karatteristiċi fiżikokimiċi u organolettiċi taż-żjut taż-żebbuġa, taż-żjut mir-residwi taż-żebbuġ u taż-żebbuġ tal-mejda sabiex jiġi evitat kwalunkwe ostaklu għall-kummerċ (ii) li jitwettqu attivitajiet fil-qasam tal-ittestjar fiżikokimiku u organolettiku sabiex jiżdied l-għarfien dwar il-karatteristiċi tal-kompożizzjoni u tal-kwalità tal-prodotti taż-żebbuġ, bl-għan li jiġu kkonsolidati l-istandards internazzjonali, u (iii) li jissaħħaħ ir-rwol tal-Kunsill Internazzjonali taż-Żebbuġ bħala forum ta’ eċċellenza għall-komunità xjentifika internazzjonali fil-qasam taż-żebbuġ u taż-żejt taż-żebbuġa.

               Attwalment l-IOC huwa magħmul minn 16-il membru, fosthom l-Unjoni Ewropea.

               Fil-livell tal-UE, skont ir-Regolament (UE) Nru 1308/2013 tal-Parlament Ewropew u tal-Kunsill tas-17 ta’ Diċembru 2013 li jistabbilixxi organizzazzjoni komuni tas-swieq fi prodotti agrikoli (ir-Regolament dwar l-OKS, ĠU L 347, p. 671), ċerti deċiżjonijiet adottati u ppubblikati mill-IOC jaffettwaw id-dritt tal-UE.

               2.ELEMENTI LEGALI

               –Abbażi ta' diskussjonijiet li saru fil-gruppi ta’ esperti li ltaqgħu biex jippreparaw il-laqgħa tal-Kunsill tal-IOC, jista’ jkun mistenni li l-ħames Deċiżjonijiet li ġejjin, li jipproduċu effett legali fl-acquis tal-UE, se jkunu fuq l-aġenda tal-laqgħa li jmiss tal-Kunsill tal-IOC li se ssir fil-15 ta' Lulju 2016 biex jiġu adottati:

               –L-abbozz ta’ Deċiżjoni li jimmodifika l-istandard kummerċjali applikabbli għaż-żjut taż-żebbuġa u għaż-żjut mir-residwi taż-żebbuġ (COI/T.15/Rev...): modifika tal-limitu tal-esteri etiliċi.

               –L-abbozz ta’ Deċiżjoni li jimmodifika l-istandard kummerċjali applikabbli għaż-żjut taż-żebbuġa u għaż-żjut mir-residwi taż-żebbuġ (COI/T.15/Rev...): modifika tal-limiti tal-aċidu ettadekanojku, l-aċidu ettadeċenojku u l-aċidu ejkosenojku.

               –L-abbozz ta’ Deċiżjoni li jimmodifika l-istandard kummerċjali applikabbli għaż-żjut taż-żebbuġa u għaż-żjut mir-residwi taż-żebbuġ (COI/T.15/Rev...): modifika tal-limitu tal-koeffiċjent ta’ estinzjoni speċifiku b'medda ta' frekwenza ta' 270 (k270).

               –L-abbozz ta’ Deċiżjoni li jimmodifika l-istandard kummerċjali applikabbli għaż-żjut taż-żebbuġa u għaż-żjut mir-residwi taż-żebbuġ (COI/T.15/Rev...): notifika uffiċjali tal-metodi tal-ISO adottati bil-għan li jinkisbu l-armonizzazzjoni u l-inklużjoni sħiħa ta’ referenza għall-metodu l-ġdid tal-valur tal-perossidu.

               –L-abbozz ta’ Deċiżjoni li jadotta l-metodu l-ġdid ta’ analiżi għad-determinazzjoni tal-valur tal-perossidu (COI/T.20/Doc. No…).

               Id-deċiżjonijiet imsemmija hawn fuq ġew diskussi b’mod estensiv bejn esperti xjentifiċi u tekniċi fis-settur taż-żejt taż-żebbuġa. Dawn jikkontribwixxu għall-armonizzazzjoni internazzjonali tal-istandard taż-żejt taż-żebbuġa u se jistabbilixxu qafas li se jiżgura kompetizzjoni ġusta fil-kummerċ fis-settur taż-żejt taż-żebbuġa. Għalhekk, dawn għandhom jiġu appoġġati.

               Bħal fil-passat, jista’ jkun mistenni li l-aġenda tal-laqgħa tal-Kunsill tal-IOC se tibqa’ tevolvi u li mal-aġenda se jiżdiedu aktar Deċiżjonijiet li se jaffettwaw l-acquis. Sabiex tkun żgurata l-effiċjenza tal-ħidma tal-Kunsill tal-IOC u fl-istess ħin jiġu rispettati r-regoli tat-Trattati, fi żmien debitu l-Kummissjoni se tissupplimenta u/jew temenda din il-proposta biex il-Kunsill ikun jista' jadotta l-pożizzjoni li għandha tittieħed ukoll għal dawn id-Deċiżjonijiet.

               2016/0174 (NLE)

               Proposta għal

               DEĊIŻJONI TAL-KUNSILL

               li tistabbilixxi l-pożizzjoni li għandha tiġi adottata f’isem l-Unjoni Ewropea fir-rigward ta’ ċerti deċiżjonijiet li għandhom jiġu adottati fil-qafas tal-Kunsill Internazzjonali taż-Żebbuġ (IOC)

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 207(3), flimkien mal-Artikolu 218(9) tiegħu,

               Wara li kkunsidra l-proposta tal-Kummissjoni Ewropea,

               Billi:

               (1)Il-Kunsill Internazzjonali taż-Żebbuġ (IOC) huwa organizzazzjoni intergovernattiva xjentifika u teknika attiva fis-settur taż-żejt taż-żebbuġa u taż-żebbuġ tal-mejda.

               (2)L-Unjoni, bħala membru tal-IOC, tista’ tipproponi emendi għall-abbozz ta' deċiżjonijiet tal-IOC u tesprimi l-pożizzjoni formali tagħha dwarhom skont ir-regoli tal-proċedura u tal-votazzjoni ta’ dik l-organizzazzjoni.

               (3)Matul il-laqgħa li jmiss tal-Kunsill tal-Membri tiegħu fil-15 ta’ Lulju 2016, l-IOC se jeżamina u possibbilment jadotta ħames abbozzi ta’ deċiżjonijiet li se jaffettwaw id-dritt tal-Unjoni.

               (4)B’mod partikolari, l-ewwel, it-tieni, it-tielet u r-raba’ abbozz ta' deċiżjonijiet jimmodifikaw l-istandard kummerċjali applikabbli għaż-żjut taż-żebbuġa u għaż-żjut mir-residwi taż-żebbuġ (COI/T.15/Rev...): dawn jikkonċernaw il-modifika tal-limitu tal-esteri etiliċi, il-modifika tal-limiti tal-aċidu ettadekanojku, l-aċidu ettadeċenojku u l-aċidu ejkosenojku, il-modifika tal-limitu tal-koeffiċjent ta’ estinzjoni speċifiku b'medda ta' frekwenza ta' 270 (k270) u n-notifika uffiċjali tal-metodi tal-ISO adottati bil-għan li jinkisbu l-armonizzazzjoni u l-inklużjoni sħiħa ta’ referenza għall-metodu l-ġdid tal-valur tal-perossidu, rispettivament.

               (5)Il-ħames abbozz ta’ deċiżjoni jadotta l-metodu l-ġdid ta’ analiżi għad-determinazzjoni tal-valur tal-perossidu (COI/T.20/Doc. No...).

               (6)Dawk l-abbozzi ta’ deċiżjonijiet jimplikaw li jista' jkun hemm il-ħtieġa li jsiru emendi għar-Regolament tal-Kummissjoni (KEE) Nru 2568/91
                  1
               .

               (7)Dawk l-abbozzi ta' deċiżjonijiet ġew diskussi b’mod estensiv bejn l-esperti xjentifiċi u tekniċi fis-settur taż-żejt taż-żebbuġa. Dawn jikkontribwixxu għall-armonizzazzjoni internazzjonali tal-istandard taż-żejt taż-żebbuġa u se jistabbilixxu qafas li se jiżgura kompetizzjoni ġusta fil-kummerċ ta' prodotti fis-settur taż-żejt taż-żebbuġa. Għalhekk, dawn għandhom jiġu appoġġati.

               (8)Sabiex ikun hemm il-flessibbiltà meħtieġa matul in-negozjati ta' qabel il-laqgħa tal-Kunsill tal-Membri tal-IOC, l-Unjoni għandha tiġi awtorizzata biex taqbel mal-bidliet f'dawk id-deċiżjonijiet sakemm dawn il-bidliet ma jbiddlux is-sustanza tagħhom,

               ADOTTA DIN ID-DEĊIŻJONI:

               Artikolu 1

               Il-pożizzjoni tal-Unjoni fil-laqgħa tal-Kunsill tal-Membri tal-IOC fil-15 ta’ Lulju 2016 għandha tkun konformi mal-Anness ta' din id-Deċiżjoni.

               Artikolu 2

               1.Meta l-pożizzjoni msemmija fl-Artikolu 1 x'aktarx li tiġi affettwata mill-informazzjoni xjentifika jew teknika ġdida ppreżentata qabel jew waqt il-laqgħa tal-Kunsill tal-Membri tal-IOC, l-Unjoni għandha titlob li l-adozzjoni fil-laqgħa tal-Kunsill tal-Membri tal-IOC tiġi posposta sakemm il-pożizzjoni tal-Unjoni tiġi stabbilita abbażi ta' dik l-informazzjoni l-ġdida.

               2.Tibdiliet minuri fl-abbozz tad-Deċiżjoni jistgħu jiġu miftiehma mir-rappreżentanti tal-Unjoni fil-Kunsill tal-Membri tal-IOC mingħajr deċiżjoni ulterjuri tal-Kunsill.

               Artikolu 3

               Din id-Deċiżjoni hija indirizzata lill-Istati Membri.

               Magħmul fi Brussell,

                     Għall-Kunsill

                     Il-President

                     (1)
                  Ir-Regolament tal-Kummissjoni (KEE) Nru 2568/91 tal-11 ta' Lulju 1991 dwar il-karatteristiċi taż-żejt taż-żebbuġa u l-fdal taż-żejt taż-żebbuġa u dwar il-metodi ta' analiżi rilevanti (ĠU L 248, 5.9.1991, p. 1).

    ---documentbreak---

               IL-KUMMISSJONI EWROPEA
            Brussell, 7.6.2016
            COM(2016) 373 final
            ANNESS
            għal
            Proposta għal Deċiżjoni tal-Kunsill
            li tistabbilixxi l-pożizzjoni li għandha tiġi adottata f’isem l-Unjoni Ewropea fir-rigward ta’ ċerti deċiżjonijiet li għandhom jiġu adottati fil-qafas tal-Kunsill Internazzjonali taż-Żebbuġ (IOC)

               ANNESS

               L-Unjoni Ewropea għandha tappoġġa, soġġett għal kwalunkwe rieżami futur abbażi ta' żviluppi ġodda, l-abbozz ta’ deċiżjonijiet li ġej dwar l-istandardizzazzjoni tal-karatteristiċi fiżiċi, kimiċi u organolettiċi taż-żjut taż-żebbuġa u taż-żjut mir-residwi taż-żebbuġa u l-armonizzazzjoni tal-metodi tal-analiżi:

               DEĊIŻJONI li tirrevedi l-istandard kummerċjali applikabbli għaż-żjut taż-żebbuġa u għaż-żjut mir-residwi taż-żebbuġ (COI/T.15/Rev…): modifika tal-limitu tal-esteri etiliċi.

               DEĊIŻJONI li tirrevedi l-istandard kummerċjali applikabbli għaż-żjut taż-żebbuġa u għaż-żjut mir-residwi taż-żebbuġ (COI/T.15/Rev…): modifika tal-limiti tal-aċidu ettadekanojku, tal-aċidu ettadeċenojku u tal-aċidu ejkosenojku.

               DEĊIŻJONI li tirrevedi l-istandard kummerċjali applikabbli għaż-żjut taż-żebbuġa u għaż-żjut mir-residwi taż-żebbuġ (COI/T.15/Rev…): modifika tal-limitu tal-koeffiċjent ta’ estinzjoni speċifiku b'medda ta' frekwenza ta' 270 (k270).

               DEĊIŻJONI li tirrevedi l-istandard kummerċjali applikabbli għaż-żjut taż-żebbuġa u għaż-żjut mir-residwi taż-żebbuġ (COI/T.15/Rev…): notifika uffiċjali tal-metodi tal-ISO adottati bil-għan li jinkisbu l-armonizzazzjoni u l-inklużjoni sħiħa ta’ referenza għall-metodu l-ġdid tal-valur tal-perossidu.

               DEĊIŻJONI li tadotta l-metodu l-ġdid ta’ analiżi għad-determinazzjoni tal-valur tal-perossidu (COI/T.20/Doc. No…).


               IL-KUMMISSJONI EWROPEA
            Brussell, 16.12.2015
            COM(2015) 659 final
            2015/0300(NLE)
            Proposta għal
            DEĊIŻJONI TAL-KUNSILL
            dwar il-pożizzjoni li għandha tiġi adottata, f'isem l-Unjoni Ewropea, fil-Kumitat Konġunt taż-ŻEE dwar l-emenda tal-Anness XI (Komunikazzjoni elettronika, servizzi awdjoviżivi u soċjetà tal-informazzjoni)tal-Ftehim ŻEE(ultra-wideband)

               MEMORANDUM TA’ SPJEGAZZJONI

               1.KUNTEST TAL-PROPOSTA

               Sabiex jiġu żgurati ċ-ċertezza u l-omoġenità legali meħtieġa tas-Suq Intern, il-Kumitat Konġunt taż-ŻEE għandu jintegra l-leġiżlazzjoni kollha rilevanti tal-UE fil-Ftehim ŻEE mill-aktar fis possibbli wara l-adozzjoni tagħha.

               2.RIŻULTATI TAL-KONSULTAZZJONIJIET MAL-PARTIJIET INTERESSATI U L-VALUTAZZJONIJIET TAL-IMPATT

               L-abbozz tad-Deċiżjoni tal-Kumitat Konġunt taż-ŻEE (anness mad-Deċiżjoni tal-Kunsill proposta) għandu l-għan li jemenda l-Anness XI (Komunikazzjoni elettronika, servizzi awdjoviżivi u soċjetà tal-informazzjoni) għall-Ftehim taż-ŻEE sabiex jinkorpora d-Deċiżjoni 2014/702/UE tal-Kummissjoni ta’ Ottubru 2014
                  1
                (li temenda d-Deċiżjoni 2007/131/KE ta’ Frar 2007
                  2
                dwar il-permess ta’ użu tal-ispektrum ta’ frekwenzi tar-radju għal apparat li juża teknoloġija ultra-wideband b’mod armonizzat fil-Komunità) fil-Ftehim taż-ŻEE.

               Ġustifikazzjoni tal-adattament mitlub u s-soluzzjoni proposta

               Att rilevanti:

               Id-Deċiżjoni ta’ Implimentazzjoni tal-Kummissjoni 2014/702/UE tas-7 ta' Ottubru 2014 li temenda d-Deċiżjoni 2007/131/KE ta' Frar 2007 dwar il-permess ta' użu tal-ispektrum ta' frekwenzi tar-radju, għal apparat li juża teknoloġija ultra-wideband b'mod armonizzat fil-Komunità.

               Dispożizzjoni rilevanti:

               Obbligu li jiġi permes l-użu tal-ispektrum ta’ frekwenzi tar-radju fuq 6,0-8,5 GHz minn apparat li juża teknoloġija ultra-wideband (UWB) abbord inġenji tal-ajru (Anness, Taqsima 4).

               Ġustifikazzjoni u soluzzjoni proposta:

               L-użu ta’ UWB abbord inġenji tal-ajru jista' jinterferixxi ma’ konnessjonijiet bir-radju tal-operaturi tal-mowbajl nazzjonali fl-ajruporti u madwarhom. Dawn l-effetti ġew deskritti fir-rapport tal-2012 maħruġ mill-Kumitat tal-Komunikazzjonijiet Elettroniċi (ECC) tal-Konferenza Ewropea tal-Amministrazzjonijiet Postali u tat-Telekomunikazzjonijiet (CEPT)
                  3
               , u issa huma s-suġġett ta’ studju dettaljat u valutazzjoni mill-ġdid magħmula mill-ECC tal-Grupp ta’ Ħidma dwar Inġinerija tal-Ispettru – Tagħmir għal meded qosra (SE24). Id-data mmirata għal ħidma fuq dan il-punt sabiex jiġi konkluż f’SE24 bħalissa hija Q1 2016
                  4
               .

               Id-densità ta’ konnessjonijiet bir-radju qrib l-ajruporti fl-Iżlanda u fin-Norveġja, u l-intensità tal-użu tagħhom huma ogħla milli fl-UE. Eżenzjoni hija għaldaqstant meħtieġa fir-rigward tal-banda ta’ frekwenza 6,0-8,5 GHz sabiex tiġi evitata l-okkorrenza ta’ interferenza dannuża għal konnessjonijiet bir-radju tal-operaturi tal-mowbajl. L-adattament li ġej jiddaħħal fid-Deċiżjoni tal-Kumitat Konġunt:

               “L-Iżlanda u n-Norveġja jkunu eżenti milli jippermettu l-użu tal-banda 6,0 sa 8,5 GHz minn apparat li juża teknoloġija ultra-wideband abbord inġenji tal-ajru.”

               3.ELEMENTI LEGALI TAL-PROPOSTA

               L-Artikolu 1(3) tar-Regolament tal-Kunsill (KE) Nru 2894/94
                  5
                dwar l-arranġamenti għall-implimentazzjoni tal-Ftehim taż-ŻEE jipprovdi li l-Kunsill jistabbilixxi l-pożizzjoni li għandha tiġi adottata f'isem l-Unjoni għal Deċiżjonijiet bħal dawn, fuq proposta mill-Kummissjoni.

               Il-Kummissjoni tissottometti l-Abbozz ta' Deċiżjoni tal-Kumitat Konġunt taż-ŻEE għall-adozzjoni mill-Kunsill bħala l-pożizzjoni tal-Unjoni. Il-Kummissjoni tittama li tkun fil-qagħda li tippreżentaha fil-Kumitat Konġunt taż-ŻEE kemm jista’ ikun malajr.

               2015/0300 (NLE)

               Proposta għal

               DEĊIŻJONI TAL-KUNSILL

               dwar il-pożizzjoni li għandha tiġi adottata, f'isem l-Unjoni Ewropea, fil-Kumitat Konġunt taż-ŻEE dwar l-emenda tal-Anness XI (Komunikazzjoni elettronika, servizzi awdjoviżivi u soċjetà tal-informazzjoni)
                  tal-Ftehim ŻEE
                  (ultra-wideband)

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 114 flimkien mal-Artikolu 218(9) tiegħu,

               Wara li kkunsidra r-Regolament tal-Kunsill (KE) Nru 2894/94 tat-28 ta' Novembru 1994
                  6
                dwar l-arranġamenti għall-implimentazzjoni tal-Ftehim dwar iż-Żona Ekonomika Ewropea, u b'mod partikolari l-Artikolu 1(3) tiegħu,

               Wara li kkunsidra l-proposta mill-Kummissjoni Ewropea,

               Billi:

               (1)Il-Ftehim dwar iż-Żona Ekonomika Ewropea ("il-Ftehim ŻEE") daħal fis-seħħ fl-1 ta' Jannar 1994.

               (2)Skont l-Artikolu 98 tal-Ftehim ŻEE, il-Kumitat Konġunt taż-ŻEE jista’ jiddeċiedi, inter alia, li jemenda l-Anness XI (Komunikazzjoni elettronika, servizzi awdjoviżivi u soċjetà tal-informazzjoni) għall-Ftehim ŻEE.

               (3)Id-Deċiżjoni ta' Implimentazzjoni tal-Kummissjoni 2014/702/UE
                  7
                għandha tiġi inkorporata fil-Ftehim ŻEE. Id-densità ta’ konnessjonijiet bir-radju qrib l-ajruporti fl-Iżlanda u fin-Norveġja, u l-intensità tal-użu tagħhom huma ogħla milli fl-UE. Sabiex tiġi evitata l-okkorrenza ta’ interferenza dannuża għal konnessjonijiet bir-radju tal-operaturi tal-mowbajl, l-Iżlanda u n-Norveġja għandhom jiġu eżentati milli jippermettu l-użu tal-banda 6,0 sa 8,5 GHz b’apparat li juża teknoloġija ultra-wideband abbord inġenji tal-ajru.

               (4)L-Anness XI (Komunikazzjoni elettronika, servizzi awdjoviżivi u soċjetà tal-informazzjoni) tal-Ftehim ŻEE għandu għalhekk jiġi emendat skont dan.

               (5)Il-pożizzjoni tal-Unjoni fil-Kumitat Konġunt taż-ŻEE għandha għalhekk tkun ibbażata fuq l-abbozz tad-Deċiżjoni mehmuż,

               ADOTTA DIN ID-DEĊIŻJONI:

               Artikolu 1

               Il-pożizzjoni li għandha tiġi adottata, f 'isem l-Unjoni, fil-Kumitat Konġunt taż-ŻEE dwar l-emenda proposta fl-Anness XI (Komunikazzjoni elettronika, servizzi awdjoviżivi u soċjetà tal-informazzjoni) tal-Ftehim ŻEE tkun ibbażata fuq l-abbozz tad-deċiżjoni tal-Kumitat Konġunt taż-ŻEE mehmuż ma' din id-Deċiżjoni.

               Artikolu 2

               Din id-Deċiżjoni tidħol fis-seħħ fid-data tal-adozzjoni tagħha.

               Magħmul fi Brussell,

                     Għall-Kunsill

                     Il-President

                     (1)
                  ĠU L 293, 9.10.2014, p. 48-56.

                     (2)
                  ĠU L 55, 23.2.2007, p. 33-36.

                     (3)
                  Fir-Rapport 175 tal-ECC, Studju tal-koeżistenza li jikkunsidra applikazzjonijiet tal-UWB ġewwa inġenju tal-ajru u servizzi eżistenti tar-radju fil-baned ta’ frekwenzi minn 3,1 GHz sa 4,8 GHz u min 6,0 GHz sa 8,5 GHz, disponibbli minn

                     http://www.erodocdb.dk/Docs/doc98/official/pdf/ECCREP175.PDF

                  .

                     (4)
                  Il-Punt ta' Ħidma SE24_55, disponibbli minn

                     http://eccwp.cept.org/WI_Detail.aspx?wiid=477

                  .

                     (5)
                  ĠU L 305, 30.11.1994, p. 6-8.

                     (6)
                  ĠU L 305, 30.11.1994, p. 6-8.

                     (7)
                  Id-Deċiżjoni ta' Implimentazzjoni tal-Kummissjoni 2014/702/UE tas-7 ta' Ottubru 2014 li temenda d-Deċiżjoni 2007/131/KE ta' Frar 2007 dwar il-permess ta' użu tal-ispektrum ta' frekwenzi tar-radju, għal apparat li juża teknoloġija ultra-wideband b'mod armonizzat fil-Komunità, (ĠU L 293, 9.10.2014, p.48-56).

    ---documentbreak---

               IL-KUMMISSJONI EWROPEA
            Brussell, 16.12.2015
            COM(2015) 659 final
            ANNESSI
            DEĊIŻJONI TAL-KUMITAT KONĠUNT TAŻ-ŻEE Nru .../2015tal-emenda tal-Anness XI (Komunikazzjoni elettronika, servizzi awdjoviżivi u soċjetà tal-informazzjoni) għall-Ftehim ŻEEgħall-proposta għal Deċiżjoni tal-Kunsilldwar il-pożizzjoni li għandha tiġi adottata, f'isem l-Unjoni Ewropea, fil-Kumitat Konġunt taż-ŻEE dwar l-emenda tal-Anness XI (Komunikazzjoni elettronika, servizzi awdjoviżivi u soċjetà tal-informazzjoni)tal-Ftehim ŻEE(ultra-wideband)

               ANNESS

                  DEĊIŻJONI TAL-KUMITAT KONĠUNT TAŻ-ŻEE Nru .../2015
                  tal-
                  emenda tal-Anness XI (Komunikazzjoni elettronika, servizzi awdjoviżivi u soċjetà tal-informazzjoni) għall-Ftehim ŻEE

               IL-KUMITAT KONĠUNT TAŻ-ŻEE,

               Wara li kkunsidra l-Ftehim dwar iż-Żona Ekonomika Ewropea ("il-Ftehim ŻEE"), u b'mod partikolari l-Artikolu 98 tiegħu,

               Billi:

               (1)Id-Deċiżjoni ta' Implimentazzjoni tal-Kummissjoni 2007/702/UE tas-7 ta' Ottubru 2014
                  1
                li temenda d-Deċiżjoni 2007/131/KE ta' Frar 2007
                  2
                dwar il-permess ta' użu tal-ispektrum ta' frekwenzi tar-radju, għal apparat li juża teknoloġija ultra-wideband b'mod armonizzat fil-Komunità għandha tiġi inkorporata fil-Ftehim ŻEE.

               (2)Għalhekk, l-Anness XI tal-Ftehim ŻEE għandu jiġi emendat skont dan.

               ADOTTA DIN ID-DEĊIŻJONI:

               Artikolu 1

               Il-punt 5cw (id-Deċiżjoni tal-Kummissjoni 2007/131/KE) tal-Anness XI tal-Ftehim ŻEE jiġi emendat kif ġej:

               1.
                     Jiżdied it-test li ġej:

               “Id-dispożizzjonijiet tad-Deċiżjoni għandhom, għall-finijiet ta’ dan il-Ftehim, jinqraw bl-addattament li jmiss:

               l-Iżlanda u n-Norveġja jkunu eżenti milli jippermettu l-użu tal-banda 6,0 sa 8,5 GHz b’apparat li juża teknoloġija ultra-wideband abbord inġenji tal-ajru.”

               2.
                     Jiżdied l-inċiż li ġej:

               "-
                     32014 D 0702: Id-Deċiżjoni ta' Implimentazzjoni tal-Kummissjoni 2014/702/UE tas-7 ta' Ottubru 2014 (ĠU L 293, 9.10.2014, p. 48)."

               Artikolu 2

               It-testi tad-Deċiżjoni ta’ Implimentazzjoni 2014/702/UE bil-lingwa Iżlandiża u b’dik Norveġiża, li se jkunu ppubblikati fis-Suppliment ŻEE ta’ Il-Ġurnal Uffiċjali tal-Unjoni Ewropea, ikunu awtentiċi.

               Artikolu 3

               Din id-Deċiżjoni tidħol fis-seħħ fi […], dment li jkunu saru n-notifiki kollha skont l-Artikolu 103(1) tal-Ftehim ŻEE
                  3
               .

               Artikolu 4

               Din id-Deċiżjoni tiġi ppubblikata fit-Taqsima ŻEE ta', u fis-Suppliment ŻEE għal, Il-Ġurnal Uffiċjali tal-Unjoni Ewropea.

               Magħmul fi Brussell, […].

                  Għall-Kumitat Konġunt taż-ŻEE

                  Il-President

                  [...]

               Is-Segretarji

               għall-Kumitat Konġunt taż-ŻEE

                  [...]

                     (1)
                  ĠU L 293, 9.10.2014, p. 48-56.

                     (2)
                  ĠU L 55, 23.2.2007, p. 33-36.

                     (3)
                  [Ebda rekwiżit kostituzzjonali m'huwa indikat.] [Rekwiżiti kostituzzjonali indikati]


Avis juridique important

|

52004PC0439

Proposta għal Deċiżjoni tal-Kunsill li tawtorizza li joħroġ fis-suq ikel u ingredjenti ta' l-ikel li ġejjin minn qamħirrum ġenetikament modifikat tal-linja NK 603 bħala ikel ġdid jew ingredjenti ta' l-ikel ġodda taħt ir-Regolament (KE) Nru 258/97 tal-Parlament Ewropew u tal-Kunsill  /* KUMM/2004/0439 finali */

Proposta għal DEĊIŻJONI TAL-KUNSILL li tawtorizza li joħroġ fis-suq ikel u ingredjenti ta' l-ikel li ġejjin minn qamħirrum ġenetikament modifikat tal-linja NK 603 bħala ikel ġdid jew ingredjenti ta' l-ikel ġodda taħt ir-Regolament (KE) Nru 258/97 tal-Parlament Ewropew u tal-Kunsill(preżentata mill-Kummissjoni)MEMORANDUM TA' SPJEGAZZJONIFl-24 ta'April 2001, Monsanto ssottometta, taħt l-Artikolu 4 tar-Regolament fuq Ikel Ġdid (KE) Nru 258/97, rikjesta lill-awtoritajiet kompetenti ta' l-Olanda biex jinħarġu fis-suq ikel u ingredjenti ta' l-ikel li ġejjin minn qamħirrum ġenetikament modifikat tal-linja NK 603 bħala ikel ġdid jew ingredjenti ġodda ta' l-ikel.Ir-rapport inizjali ta' evalwazzjoni mill-Olanda kkonkluda li ikel u ingredjenti ta' l-ikel li ġejjin minn qamħirrum ġenetikament modifikat tal-linja NK 603 huma siguri daqs ikel u ingredjenti ta' l-ikel li ġejjin minn qamħirrum konvenzjonali u jistgħu jiġu użati bl-istess mod, iżda Stati Membri oħra ressqu oġġezzjonijiet raġunati kontra li jinħarġu fis-suq. Għalhekk kien hemm bżonn ta' Deċiżjoni ta' awtorizzazzjoni permezz ta' proċedura ta' komitoloġija skond l-Artikolu 7 (1) tar-Regolament (KE) Nru 258/97. Minħabba l-oġġezzjonijiet ta' l-Istati Membri, il-Kummissjoni talbet opinjoni mill-Awtorità Ewropea għas-Sigurtà ta' l-Ikel, li ngħatat fil-25 ta' Novembru 2003 u kkonkludiet li l-qamħirrum NK 603 huwa sigur daqs il-qamħirrum konvenzjonali u għalhekk jekk joħroġ fis-suq bħala ikel jew għalf jew ipproċessar, mhux probabbli li jkollu effett ħażin fuq is-saħħa tal-bniedem u ta' l-annimali u, f'dak il-kuntest, fuq l-ambjent [1].[1]  Il-Ġurnal ta'l-EFSA (2003) 9, 1-14.F'dan l-isfond, abbozz ta' Deċiżjoni tal-Kummissjoni biex joħroġ ikel u ingredjenti ta' l-ikel li ġejjin mill-qamħirrum ġenetikament modifikat tal-linja NK 603 fis-suq tal-Komunità tressaq lill-Kumitat Permanenti għall-Katina Alimentari u s-Saħħa ta' l-Annimali, fit-30 ta'April 2004, għal votazzjoni. Ir-riżultat tal-votazzjoni kien hekk:50 vot favur: (BE, FR, IE, IT, NL, FI, SE, UK)19-il vot kontra: (DK, EL, LU, AT, PT)18-il astensjoni: (DE, ES)Il-Kumitat ma rnexxilux jagħti, b'maġġoranza kkwalifikata, opinjoni fuq l-abbozz imressaq mill-Kummissjoni. Konsegwentement, konformi ma' l-Artikolu 13, paragrafu 4 b) tar-Regolament (KE) Nru 258/97 u skond l-Artikolu 5 tad-Deċiżjoni tal-Kunsill 1999/468/KE, il-Kummissjoni għandha mingħajr dewmien tressaq proposta lill-Kunsill fuq il-miżuri li jridu jittieħdu, u l-Kunsill għandu tliet xhur sakemm jaġixxi b'maġġoranza kkwalifikata, u jinforma lill-Parlament Ewropew, li jista' jqis xieraq li jieħu pożizzjoni konformi ma' l-Artikolu 8 tad-Deċiżjoni msemmija hawn fuq.Skond l-Artikolu 46 tar-Regolament (KE) Nru 1829/2003 fuq ikel u għalf ġenetikament modifikati, l-awtorizzazzjoni f'dan il-każ għandha tingħata taħt il-provvedimenti tar-Regolament (KE) Nru 258/97. Madankollu, sabiex jitqies il-qafas leġislattiv il-ġdid għall-awtorizzazzjoni ta' ikel u għalf ġenetikament modifikati, il-proposta tal-Kummissjoni tinkludi wkoll id-dettalji mitluba mill-Artikolu 6, paragrafu 5 u l-Artikolu 7, paragrafu 2 tar-Regolament (KE) Nru 1829/2003.Proposta għal DEĊIŻJONI TAL-KUNSILL li tawtorizza li joħroġ fis-suq ikel u ingredjenti ta' l-ikel li ġejjin minn qamħirrum ġenetikament modifikat tal-linja NK 603 bħala ikel ġdid jew ingredjenti ta' l-ikel ġodda taħt ir-Regolament (KE) Nru 258/97 tal-Parlament Ewropew u tal-KunsillIL-KUNSILL TA' L-UNJONI EWROPEA,Konformi mat-Trattat li jistabbilixxi l-Komunità Ewropea,Konformi mar-Regolament (KE) Nru 258/97 tal-Parlament Ewropew u tal-Kunsill tas-27 ta' Jannar 1997 li jikkonċerna ikel ġdid u ingredjenti ta' l-ikel ġodda  [2] (minn hawn 'il quddiem imsejjaħ ir-Regolament), u partikolarment l-Artikolu 7 ta' dan,[2]  OJ L43, 14.02.1997, p.1Konformi mal-proposta tal-Kummissjoni,Billi:(1) Fl-24 ta' April 2001, Monsanto ssottometta lill-awtoritajiet kompetenti ta' l-Olanda rikjesta, skond l-Artikolu 4 tar-Regolament, biex joħroġ fis-suq ikel u prodotti ta' l-ikel li ġejjin minn qamħirrum ġenetikament modifikat tal-linja NK 603 bħala ikel ġdid jew ingredjenti ta' l-ikel ġodda.(2) Fir-rapport inizjali ta' l-evalwazzjoni tagħhom tal-5 ta' Novembru 2002, il-korp kompetenti għall-evalwazzjoni ta' l-ikel ta' l-Olanda wasal għall-konklużjoni li ikel u ingredjenti ta' l-ikel li ġejjin mill-qamħirrum NK 603 huma siguri daqs ikel u ingredjenti ta' l-ikel li ġejjin mill-qamħirrum konvenzjonali u jistgħu jintużaw bl-istess mod.(3) Il-Kummissjoni ressqet ir-rapport ta' evalwazzjoni inizjali tagħha lill-Istati Membri kollha fis-6 ta' Jannar 2003. Fil-perjodu ta' 60 ġurnata stipulat fl-Artikolu 6 (4) tar-Regolament, tressqu oġġezzjonijiet raġunati f'konformità ma' dak il-provvediment għall-bejgħ tal-prodott.(4) Fis-27 ta' Awissu 2003, il-Kummissjoni talbet opinjoni mill-Awtorità Ewropea għas-Sigurtà ta' l-Ikel (EFSA), skond l-Artikolu 11 tar-Regolament. Fil-25 ta' Novembru 2003, l-EFSA tat l-opinjoni tagħha li l-qamħirrum NK 603 huwa sigur daqs il-qamħirrum konvenzjonali u għalhekk il-ħruġ fis-suq tal-qamħirrum NK603 bħala ikel jew għalf jew ipproċessar mhux probabbli li jkollu effett ħażin fuq is-saħħa tal-bniedem u ta' l-annimali u, f'dak il-kuntest, fuq l-ambjent [3]. Biex waslet għall-opinjoni tagħha, l-EFSA ikkunsidrat it-tħassib u l-mistoqsijiet speċifiċi kollha mressqa mill-Istati Membri.[3]  Il-Ġurnal ta' l-EFSA (2003) 9, 1-14(5) L-Artikolu 46(1) tar-Regolament (KE) Nru 1829/2003 fuq ikel u għalf ġenetikament modifikati [4] jitlob li rikjesti magħmula taħt l-Artikolu 4 tar-Regolament (KE) Nru 258/97 qabel id-data ta' l-applikazzjoni ta' dan ir-Regolament għandhom jiġu pproċessati taħt il-provvedimenti tar-Regolament (KE) Nru 258/97, minkejja l-Artikolu 38 tar-Regolament (KE) Nru 1829/2003, f'każi fejn ir-rapport addizzjonali ta' evalwazzjoni rikjest skond l-Artikolu 6(3) tar-Regolament (KE) Nru 258/97 kien intbagħat lill-Kummissjoni qabel id-data ta' l-applikazzjoni tar-Regolament (KE) Nru 1829/2003.[4]  OJ L268, 18.10.2003, p.1(6) Iċ-Ċentru għar-Riċerka Konġunta tal-Kummissjoni Ewropea (JRC), f'kollaborazzjoni man-Netwerk Ewropew tal-Laboratorji GMO (ENGL), ivvalida metodu biex jingħaraf il-qamħirrum NK603. Il-JRC għamel studju ta' validazzjoni komplet (ring-trial) fuq linji gwida aċċettati fuq bażi internazzjonali biex jittestja l-prestazzjoni ta' metodu kwantitattiv speċifiku għall-okkorrenza biex jagħraf u jikkwantifika l-okkorrenza tat-trasformazzjoni NK603 fil-qamħirrum. Il-materjali meħtieġa għall-istudju ġew ipprovduti minn Monsanto. Il-JRC kkunsidra li l-prestazzjoni tal-metodu kienet tajba għall-iskop tiegħu, jekk tqis il-kriterji ta' prestazzjoni proposti mill-ENGL għal metodi sottomessi għal konformità regulatorja kif ukoll l-għarfien xjentifiku attwali dwar prestazzjoni ta' metodu sodisfaċenti. Kemm il-metodu kif ukoll ir-riżultati tal-validazzjoni tqiegħdu għad-dispożizzjoni tal-pubbliku.(7) Materjal ta' referenza għall-qamħirrum mil-linja NK603 ta' qamħirrum ġenetikament modifikat ġie prodott miċ-Ċentru għar-Riċerka Konġunta (JRC) tal-Kummissjoni Ewropea.(8) Ikel u ingredjenti ta' l-ikel mil-linja NK 603 ta' qamħirrum ġenetikament modifikat għandhom ikunu ttikkettati f'konformità mal-provvedimenti tar-Regolament (KE) Nru 1829/2003 u għandhom ikunu suġġetti għar-rekwiżiti ta' traċċabilità stipulati fir-Regolament (KE) Nru 1830/2003 li jikkonċerna t-traċċabilità u t-tikkettar ta' organiżmi ġenetikament modifikati u t-traċċabilità ta' ikel u prodotti ta' l-għalf magħmula minn organiżmi ġenetikament modifikati u li jemenda d-Direttiva 2001/18/KE [5].[5]  OJ L268, 18.10.2003, p.24(9) F'konformità mar-Regola tal-Kummissjoni (KE) Nru 65/2004, identifikatur uniku ġie assenjat lill-prodott għall-finijiet tar-Regolament (KE) Nru 1830/2003.(10) Informazzjoni, miġbura fl-Anness, fuq l-identifikazzjoni ta' ikel u ingredjenti ta' l-ikel li ġejjin mil-linja NK 603 ta' qamħirrum modifikat ġenetikament, li tinkludi il-metodu validat ta' rintraċċar u l-materjal ta' referenza, għandu jkun jista' jittieħed mir-Reġistru li jirreferi għalih l-Artikolu 28 tar-Regolament (KE) Nru 1829/2003.(11) Il-Kumitat Permanenti għall-Katina Alimentari u s-Saħħa ta' l-Annimali ma tax opinjoni favorevoli.ADOTTA DIN ID-DEĊIŻJONI:Artikolu 1Ikel u prodotti ta' l-ikel idderivati mil-linja NK603 ta' qamħirrum ġenetikament modifikat (minn hawn 'il quddiem imsejħa "il-prodotti"), kif indikati u speċifikati fl-Anness, jistgħu jinħarġu fis-suq tal-Komunità bħala ikel ġdid jew ingredjenti ġodda ta' l-ikel.Artikolu 2Il-prodotti għandhom jiġu ttikettati "qamħirrum ġenetikament modifikat" jew "magħmul minn qamħirrum ġenetikament modifikat" f'konformità mar-rekwiżiti stipulati fl-Artikolu 13 tar-Regolament (KE) Nru 1829/2003.Artikolu 3Il-prodotti u l-informazzjoni inklużi fl-Anness għandhom jiddaħħlu fir-reġistru tal-Komunità ta' l-ikel u l-għalf ġenetikament modifikat .Artikolu 4Din id-Deċiżjoni hija indirizzata lil Monsanto Europe S.A, Avenue de Tervuren 270-272, B-1150 Brussell, Belġju, li tirrappreżenta lil Monsanto Company, Stati Uniti ta' l-Amerika. Hija għandha tkun valida għal perjodu ta' 10 snin.Magħmula fi Brussell,Għall-KunsillIl-PresidentANNESSINFORMAZZJONI LI TRID TIDDAĦĦAL FIR-REĠISTRU TAL-KOMUNITÀ TA' L-IKEL U L-GĦALF ĠENETIKAMENT MODIFIKAT(a) Sid l-Awtorizzazzjoni:Isem: Monsanto Europe S.A.Indirizz: Avenue de Tervuren 270-272, B-1150 Brussell, BelġjuF'isem Monsanto Company, 800 N. Lindbergh Boulevard St. Louis, Missouri 63167Stati Uniti ta' l-Amerika.(b) Deżinjazzjoni u speċifikazzjoni tal-prodotti:Ikel u ingredjenti ta' l-ikel li derivati minn qamħirrum ġenetikament modifikat (Zea maize L.) tal-linja NK603 b'tolleranza ikbar għall-erbiċida glyphosate u mit-taħlitiet kollha tiegħu ma' linji ta' qamħirrum imkabbar b'mod tradizzjonali. Il-linja NK 603 tal-qamħirrum fiha s-sekwenzi ta' DNA li ġejjin f'żewġ kassetti intatti:- Ġene 5-enolpyruvylshikimate-3-phosphate synthase (epsps) idderivat minn Agrobacterium spec. strain CP (CP4 EPSPS), li jagħti tolleranza għal glyphosate, taħt ir-regolazzjoni tal-promotur tal-ġene rice actin 1, sekwenza terminatriċi minn Agrobacterium tumefaciens u s-sekwenza chloroplast transit peptide mill-ġene epsps ta' Arabidopsis thaliana.- Ġene 5-enolpyruvylshikimate-3-phosphate synthase (epsps) dderivat minn Agrobacterium spec. strain CP (CP4 EPSPS), li jagħti tolleranza għal glyphosate, taħt ir-regolazzjoni ta' enhanced 35S promoter idderivat mill-virus tal-możajk tal-pastard, sekwenza terminatriċi minn Agrobacterium tumefaciens u s-sekwenza ta' chloroplast transit peptide mill-ġene epsps ta' Arabidopsis thaliana.(c) Tikkettar: "Qamħirrum ġenetikament modifikat" jew "magħmul minn qamħirrum ġenetikament modifikat"(d) Metodu kif jingħaraf:- Metodu kwantitattiv ibbażat fuq PCR speċifiku għal okkorrenzi f'ħin reali għall-qamħirrum ġenetikament modifikat NK 603.- Validat miċ-Ċentru għar-Riċerka Konġunta (JRC) tal-Kummissjoni Ewropea, f'kollaborazzjoni man-Netwerk Ewropew ta' Laboratorji GMO (ENGL), għandu jiġi ppubblikat fuq .- Materjal ta' Referenza: IRMM-415 prodott miċ-Ċentru għar-Riċerka Konġunta (JRC) tal-Kummissjoni Ewropea.(e) Identifikatur uniku: MON-00603-6(f) Informazzjoni mitluba taħt Anness II għall-Protokoll ta' Cartagena:Mhux applikabbli(g) Kundizzjonijiet jew restrizzjonijiet fuq il-ħruġ tal-prodott fis-suq:Mhux applikabbli(h) Monitoraġġi meħtieġa wara li jinħareġ fis-suqMhux applikabbli


               IL-KUMMISSJONI EWROPEA
            Brussell, 6.11.2015
            COM(2015) 553 final
            Proposta għal
            DEĊIŻJONI TAL-PARLAMENT EWROPEW U TAL-KUNSILL
            dwar il-mobilizzazzjoni tal-Fond Ewropew ta’ Aġġustament għall-Globalizzazzjoni (applikazzjoni mill-Finlandja - EGF/2015/005 FI/Computer Programming)

               MEMORANDUM TA' SPJEGAZZJONI

               KUNTEST TAL-PROPOSTA

               1.Ir-regoli applikabbli għall-kontribuzzjonijiet finanzjarji mill-Fond Ewropew ta’ Aġġustament għall-Globalizzazzjoni (FEG) huma stabbiliti fir-Regolament (UE) Nru 1309/2013 tal-Parlament Ewropew u tal-Kunsill tas-17 ta’ Diċembru 2013 dwar il-Fond Ewropew ta’ Aġġustament għall-Globalizzazzjoni (2014-2020) u li jħassar ir-Regolament (KE) Nru 1927/2006
                  1
                (ir-"Regolament tal-FEG").

               2.Fit-12 ta’ Ġunju 2015, il-Finlandja ressqet applikazzjoni EGF/2015/005 FI/Computer Programming għal kontribuzzjoni finanzjarja mill-FEG, wara sensji
                  2
                fis-settur ekonomiku kklassifikat taħt NACE Reviżjoni 2 Diviżjoni 62 (Programmar tal-kompjuter, konsulenza u attivitajiet relatati) fir-reġjuni tal-livell NUTS
                  3
                2 ta’ Länsi-Suomi (FI19), Helsinki-Uusimaa (FI1b), Etelä-Suomi (FI1C) u Pohjois- ja Itä-Suomi (FI1D) fil-Finlandja. Dawn ir-reġjuni, meħuda flimkien, jinkludu l-Finlandja kollha għajr għall-gżira ta’ Åland.

               3.Wara li vvalutat din l-applikazzjoni, u f'konformità mad-dispożizzjonijiet kollha applikabbli tar-Regolament tal-FEG, il-Kummissjoni kkonkludiet li l-kundizzjonijiet għall-għoti ta’ kontribut finanzjarju mill-FEG huma sodisfatti.

               SOMMARJU TAL-APPLIKAZZJONI

                        L-applikazzjoni tal-FEG

                        EGF/2015/005 FI/Computer Programming

                        Stat Membru

                        Il-Finlandja

                        Ir-reġjun(i) ikkonċernat(i) (il-livell NUTS 2)

                        Länsi-Suomi (FI19)

                        Helsinki-Uusimaa (FI1B)

                        Etelä-Suomi (FI1C)

                        Pohjois- ja Itä-Suomi (FI1D)

                        Id-data tat-tressiq tal-applikazzjoni

                        It-12 ta' Ġunju 2015

                        Id-data ta’ konferma tal-wasla tal-applikazzjoni

                        It-12 ta' Ġunju 2015

                        Id-data tat-talba għal informazzjoni addizzjonali

                        Is-26 ta' Ġunju 2015

                        Id-data ta’ skadenza għall-għoti tal-informazzjoni addizzjonali

                        Il-21 ta' Awwissu 2015

                        Id-data ta’ skadenza għat-tlestija tal-valutazzjoni

                        It-13 ta' Novembru 2015

                        Il-kriterju ta’ intervent

                        L-Artikolu 4(1)(b) tar-Regolament FEG

                        L-għadd ta’ impriżi kkonċernati

                        69

                        Is-settur(i) tal-attività ekonomika

                        (Id-Diviżjoni tal-NACE Reviżjoni 2)
                           4

                        Id-Diviżjoni 62 (Programmar tal-kompjuter, konsulenza u attivitajiet relatati)

                        Perjodu ta' referenza (disa' xhur):

                        It-30 ta' Lulju 2014 - it-30 ta' April 2015

                        L-għadd ta’ sensji matul il-perjodu ta’ referenza

                        1 603

                        L-għadd totali ta’ benefiċjarji eliġibbli

                        1 603

                        L-għadd totali ta’ benefiċjarji fil-mira

                        1 200

                        L-għadd ta’ żgħażagħ barra mill-edukazzjoni, l-impjieg jew it-taħriġ (NEETs) fil-mira

                        0

                        Il-baġit għas-servizzi personalizzati (f'EUR)

                        4 167 000

                        Il-baġit għall-implimentazzjoni tal-FEG
                           5
                         (f'EUR)

                        205 000

                        Il-baġit totali (f'EUR)

                        4 372 000

                        Il-kontribuzzjoni tal-FEG (60 %) (f'EUR)

                        2 623 200

               VALUTAZZJONI TAL-APPLIKAZZJONI

               Proċedura

               4.Fit-12 ta' Ġunju 2015, il-Finlandja ressqet applikazzjoni EGF/2015/005 FI/Computer Programming fi żmien 12-il ġimgħa mid-data li fiha ġew sodisfati l-kriterji tal-intervent stabbiliti fl-Artikolu 4 tar-Regolament tal-FEG. Il-Kummissjoni kkonfermat li rċeviet l-applikazzjoni fi żmien ġimagħtejn mid-data tas-sottomissjoni tal-applikazzjoni, fit-12 ta' Ġunju 2015, u talbet aktar informazzjoni mill-Finlandja fis-26 ta' Ġunju 2015. Informazzjoni addizzjonali bħal din ingħatat fi żmien tmien ġimgħat mit-talba, wara estensjoni tad-data tal-iskadenza b’ġimagħtejn fuq it-talba debitament iġġustifikata tal-Finlandja. L-iskadenza ta’ 12-il ġimgħa mill-wasla tal-applikazzjoni kompluta, li fihom il-Kummissjoni għandha tiffinalizza l-valutazzjoni tagħha tal-konformità tal-applikazzjoni mal-kundizzjonijiet għall-għoti ta’ kontribuzzjoni finanzjarja, tiskadi fit-13 ta’ Novembru 2015.

               Eliġibbiltà tal-applikazzjoni

               L-intrapriżi u l-benefiċjarji kkonċernati

               5.L-applikazzjoni tikkonċerna 1 603 ħaddiem li ngħataw is-sensja fis-settur ekonomiku kklassifikat taħt NACE Reviżjoni 2 Diviżjoni 62 (Programmar tal-kompjuter, konsulenza u attivitajiet relatati). Is-sensji ngħataw fir-reġjuni tal-livell NUTS 2 ta’ Länsi-Suomi (FI19), Helsinki-Uusimaa (FI1B), Etelä-Suomi (FI1C) u Pohjois- ja Itä-Suomi (FI1D). Is-sensji ngħataw f’69 intrapriża
                  6
               , bi kważi nofshom (778) jingħataw minn Microsoft Mobile Oy.

               Kriterji ta’ intervent

               6.Il-Finlandja ressqet l-applikazzjoni skont il-kriterju ta’ intervent tal-Artikolu 4(1)(b) tar-Regolament tal-FEG, li jeħtieġ mill-inqas 500 sensja fuq perjodu ta’ referenza ta’ disa’ xhur f’intrapriżi li joperaw fl-istess settur ekonomiku definit fil-livell tad-diviżjoni NACE Rev. 2 u li jinsabu f’reġjun wieħed jew f’żewġ reġjuni kontigwi kif definit fil-livell NUTS 2 fi Stat Membru. Fir-reġjun ta' Helsinki-Uusimaa (FI1B) waħdu ngħataw 737 sensja.

               7.Il-perjodu ta’ referenza ta’ disa’ xhur tal-applikazzjoni huwa mit-30 ta’ Lulju 2014 sat-30 ta’ April 2015.

               Kalkolu tal-għotjiet tas-sensja u ta’ waqfien ta’ attività

               8.Is-sensji matul il-perjodu ta’ referenza ġew ikkalkulati kif ġej:

               –1 218 mid-data tal-avviż individwali tal-impjegatur biex jissensja jew iwaqqaf il-kuntratt ta’ impjieg tal-ħaddiem,

               –385 mid-data tat-tmiem de facto tal-kuntratt tal-impjieg jew tal-iskadenza tiegħu.

               Benefiċjarji eliġibbli

               9.L-għadd totali ta’ benefiċjarji eliġibbli huwa ta’ 1 603.

               Rabta bejn is-sensji u l-"bidliet strutturali ewlenin fix-xejriet kummerċjali dinjijn minħabba l-globalizzazzjoni"

               10.Sabiex tiġi stabbilita r-rabta bejn is-sensji u l-bidliet strutturrali ewlenin fix-xejriet kkummerċjali dinjijn minħabba l-globalizzazzjoni, il-Finlandja ġabet l-argument li fis-snin riċenti id-distribuzzjoni ta' impjiegi fis-settur tal-ICT bejn l-UE u ekonomiji oħra żviluppa għad-detriment tal-UE. Filwaqt li l-volum ta’ dan il-qasam ilu jiżdied b’mod ġenerali, dan naqas fl-Ewropa hekk kif in-negozji u s-servizzi jittieħdu lejn iċ-Ċina, l-Indja, it-Tajwan u postijiet oħra barra l-Ewropa. Fl-2014 biss, il-persunal ta’ kumpaniji Finlandiżi tal-ICT tnaqqas bi 3 fil-mija, li jsarrfu f'1 500 ruħ.

               Id-distribuzzjoni ta’ impjiegi fis-settur tal-ICT bejn l-Unjoni Ewropea u ekonomiji oħra (l-2009 u l-2011)

               Sors: Il-Kummissjoni Ewropea. Rapporti ta' Analiżi tat-Tbassir tal-Industrija tal-ICT għall-2013 u l-2014: Analiżi tar-R&Ż fl-ICT fl-UE u lil hinn

               11.Dawn l-effetti nħassu b'mod partikulari fil-Finlandja hekk kif l-industrija Finlandiża kollha tal-elettroniki ġiet affettwata b'mod qawwi, bl-agħar episodju jkun it-tħabbira ta' Nokia fl-2011 li kienet se tagħti sensji b'mod mifrux. Fl-2012, Nokia l-ewwel issensjat 1 000 ħaddiem f'Salo (EGF/2012/006 FI/Nokia Salo), u wara ssensjat 3 700 oħra fi tmiem l-2012 u l-bidu tal-2013 (EGF/2013/001 FI/Nokia). Dan kien segwit minn 600 sensja oħra fin-negozju tal-iżvilupp taċ-chipsets fl-2014 (EGF/2015/001 FI/Broadcom).

               12.F’dawn iċ-ċirkustanzi, is-settur tal-programmar tal-kompjuter, il-konsulenza u attivitajiet relatati baqa' għaddej bl-isofrzi tiegħu li jikkompeti globalment, anki jekk il-konsumatur ewlieni tas-servizzi tiegħu, jiġifieri Nokia, kien għeb.

               13.L-industrija Finlandiża tas-software issa qed kulma jmur tinvesti aktar fis-servizzi tal-internet industrijali u dawk cloud, bl-għażla taqa' fuq servizzi bejn in-negozji, filwaqt li fl-istess ħin tesperjenza problemi b'servizzi bejn in-negozji u l-konsumaturi. Dan tal-aħħar huwa riżultat tal-pressjoni tal-prezzijiet globali tas-suq. L-atturi fis-suq ikollhom jikkompetu għall-ordnijiet ma’ kumpaniji minn pajjiżi li għandhom kostijiet aktar baxxi. Hemm ukoll it-tendenza li kumpaniji globali li joperaw fil-Finlandja jittrasferixxu parti mill-operazzjonijiet tagħhon lejn pajjiżi b'kostijiet aktar baxxi. Pereżempju, f'Novembru tal-2014 CGI ħabbret li kellha tnaqqas il-persunal Finlandiż tagħha b'270 u tittrasferixxi l-operazzjonijiet tagħha lejn barra l-UE
                  7
               .

               14.In-negozju tas-software huwa negozju globali, u l-prodotti tas-software jinxtraw globalment mill-aktar sorsi kost-effettivi. Madankollu, il-prodotti tas-software xorta jistgħu jitfasslu b'mod li jilħqu rekwiżiti speċifiċi għall-pajjiż, għar-reġjun jew għal-lingwa.

               15.Element importanti tal-industrija globali tas-software huwa li din l-industrija teħtieġ b'mod kontinwu forza tax-xogħol ġdida u edukata, peress li ċ-ċiklu tal-ħajja tal-prodotti u soluzzjonijiet relatati tas-software huwa qasir ħafna meta mqabbel maċ-ċiklu tal-ħajja tal-persunal tiegħu. Il-kompetizzjoni bejn l-impjegati mill-UE u minn barra l-UE hija ħarxa. Il-ħaddiema inqas edukati u li qed jixjieħu mill-UE ma jistgħux jikkompetu faċilment mal-impjegati żgħar u b'edukazzjoni aħjar minn barra l-UE.

               16.Filwaqt li fl-2008 l-industrija tat-teknoloġija kienet tħaddem 326 000 ħaddiem fil-Finlandja, l-għadd ta' ħaddiema f'kumpaniji ta' dan it-tip kien nieżel għal 276 000 fl-2014. Dan isarraf f'medja ta’ tnaqqis fis-sena ta’ madwar 3 % (10 000 ħaddiem).

               17.S'issa, is-settur tal-Programmar tal-kompjuter, konsulenza u attivitajiet relatati kien is-suġġett ta' żewġ applikazzjonijiet tal-FEG, b'waħda minnhom tkun ibbażata fuq il-globalizzazzjoni u bl-oħra tkun ibbażata fuq il-kriżi finanzjarja u ekonomika globali
                  8
               .

               Avvenimenti li wasslu għas-sensjar u għall-waqfien tal-attività

               18.L-avvenimenti li wasslu għal dan is-sensjar kienu l-iżviluppi li affettwaw lil Nokia fis-snin riċenti, li kellhom impatt maġġuri fuq is-settur tal-ICT fil-Finlandja. Eluf ta' Finlandiżi kienu jaħdmu fil-qasam tal-iżvilupp u d-disinjar tas-sistemi operazzjonali għal Nokia, partikolarment f'Oulu. Issa din il-ħidma ġiet trasferita lejn pajjiżi li mhumiex fl-UE.

               19.Id-deċiżjonijiet ta’ Nokia u Microsoft (id-delokalizzazzjoni, l-għeluq tal-produzzjoni u t-twaqqif tax-xogħol ta' żvilupp fil-Finlandja) affettwaw għadd ta' kumpaniji tal-industrija tas-software li l-operazzjonijiet tagħhom kienu marbuta ma' Nokia jew Microsoft. Bħala riżultat, il-problemi ta' Nokia kellhom impatt fuq is-sitwazzjoni fl-industrija tas-software Finlandiża kollha. Il-kumpanija tas-servizzi tal-ICT Tieto, pereżempju, iġġustifikat l-għoti tas-sensji li ħabbret fil-ħarifa tal-2014 bl-għadd imnaqqas ta’ ordnijiet minn wieħed mill-klijenti ewlenin tagħha, jiġifieri Nokia. Kumpaniji bħal Atos IT Solutions and Services, il-kumpanija tal-gaming Rovio Entertainment u Samlink għamlu l-istess għall-istess raġunijiet.

               20.B’kollox, 69 kumpanija fl-industrija tas-software taw is-sensji lil impjegati tagħhom fil-ħarifa tal-2014 u r-rebbiegħa tal-2015. Ir-raġunijiet li wasslu għal dawn is-sensji jvarjaw, iżda l-aktar denominatur komuni huwa li l-kumpaniji ffaċċjaw kompetizzjoni internazzjonali li kienet qeda dejjem taċċellera u tintensifika. L-għeluq ta' Nokia u ta' Microsoft kienu kruċjali, iżda l-biċċa l-kbira tas-sensji huma parti minn fenomenu akbar fis-settur kollu tal-ipprogrammar.

               L-impatt mistenni tas-sensji fir-rigward tal-ekonomija u l-impjiegi lokali, reġjonali jew nazzjonali u l-impjiegi

               75% tas-sensji seħħew fir-reġjuni tal-livell NUTS 2 ta' Helsinki-Uusimaa (FI1B) u Pohjois- ja Itä-Suomi (FI1D).  Din hija r-raġuni għaliex dawn iż-żewġ reġjuni jitqiesu fid-dettall fil-paragrafi ta' hawn taħt.

               21.L-Ostrobothnia ta' Fuq (il-parti mir-reġjun ta' Pohjois- ja Itä-Suomi (FI1D) fejn jinsab Oulu) huwa reġjun b'rata għola ta' qgħad (ogħla mill-medja nazzjonali). Fi Frar tal-2015, ir-rata nazzjonali tal-qgħad kienet 13.5%, filwaqt li fl-Ostrobothnia ta' Fuq kienet 15.7% u f'Oulu kienet 17.1%. Kważi tnejn minn kull tliet persuni li qed ifittxu xogħol u li huma qiegħda fir-reġjun jgħixu fiż-żona ta' Oulu, l-istess bħall-maġġoranza tal-professjonisti qiegħda tar-reġjun.

               22.Bħalissa hemm madwar 1 250 unità ta' attività fil-qasam tal-ICT fl-Ostrobothnia ta' Fuq, bil-biċċa l-kbira jkunu f'Oulu. Iċ-ċifri dwar ix-xejriet ekonomiċi juru li l-fatturat ta' kumpaniji fis-settur tal-ICT ilu jonqos sa mill-2012
                  9
               . Is-settur kollu tal-informazzjoni huwa responsabbli għal madwar 12 % tal-impjiegi kollha fiż-żona. Dawn id-diffikultajiet wasslu għal għadd kbir ta’ sensji kemm fis-settur privat kif ukoll f’dak pubbliku. Filwaqt li s-settur tal-kumpanniji tal-ICT impjegaw kważi 13 000 persuna fir-reġjun fl-2008, din iċ-ċifra naqqset għal madwar 10 000 fis-snin riċenti.

               23.Iż-żona ta’ Oulu ġiet affettwata b'mod sinifikanti mit-tnaqqis fl-impjiegi fis-settur tal-ICT peress li kienet isservi ta' hub għall-uffiċċji tal-kumpaniji, R&Ż&I u x-xogħol sa mis-snin 1980.  Fir-rebbiegħa tal-2015, kien hemm madwar 1 500 persuna qiegħda li kienu qed ifittxu xogħol fis-settur tal-ICT fir-reġjun. Madwar 80 % minnhom jgħixu fiż-żona ta' Oulu. Barra minn hekk, terz ta’ dawk qiegħda b’lawrja ta’ edukazzjoni ogħla fis-settur tal-ICT kienu kontinwament mingħajr impjieg għal aktar minn sena. Is-sensji minn Microsoft iggravaw sitwazzjoni li kienet diġà eċċezzjonalment ħażina.

               24.Setturi ġodda ta' tkabbir li se joħolqu l-impjieg, bħad-diġitalizzazzjoni tal-proċessi elettroniċi u l-mod kif it-tbassir sar iktar faċli qed jiġu żviluppati b'mod attiv fiż-żona ta' Oulu, u trid tiġi żgurata l-inklużjoni ta' esperti tal-ICT qiegħda f'dan l-iżvilupp
                  10
               .

               25.F’Uusimaa, fl-aħħar ta’ Frar tal-2015 11% tal-forza tax-xogħol kienu persuni qiegħda li qed ifittxu xogħol. Anki jekk din iċ-ċifra hija inqas mill-medja nazzjonali, iż-żieda fil-qgħad hija konsiderevolment ikbar f’Uusimaa (15.0 %) milli fil-Finlandja kollha kemm hi (9.7 %). Fi Frar, kien hemm 5,1 persuna qiegħda li qed tfittex impjieg għal kull post tax-xogħol battal. Il-qgħad qiegħed jiżdied anki minħabba l-migrazzjoni netta lejn iż-żona. L-għadd ta’ persuni qiegħda li qed ifittxu xogħol f’Uusimaa qabeż il-104 000 f’Awwissu tal-2015 u din hija l-ogħla ċifra sa mill-bidu tas-snin 1990.

               26.Il-PDG ta’ Uusimaa jirrappreżenta 36 % tal-PDG tal-Finlandja. Uusima hija responsabbli għal 71 % tal-fatturat, 62 % tal-impjegati u 52 % tal-istabbilimenti tan-negozju tas-settur privat tal-industrija tas-software tal-Finlandja. Dan ifisser li wieħed jista' jgħid li, fl-industrija tas-software, Uusimaa għandha rwol saħansitra akbar mill-industriji l-oħra kollha f'daqqa.

               27.Fl-2013, l-industrija tas-software kienet tirrappreżenta 3 % tal-fatturat, 5 % tal-persunal u 3 % tal-istabbilimenti tan-negozju tas-settur privat f'Uusimaa.

               28.Matul il-perjodu ta’ referenza, kien hemm total ta’ 49 intrapriża tas-software li marru għal negozjati ta' kooperazzjoni fir-reġjun ta' Uusimaa. Il-ħtieġa stmata għal tnaqqis tal-persunal fil-bidu tan-negozjati ta' kooperazzjoni kien ta’ 1 681 persuna.

               29.Abbażi ta’ valutazzjoni preliminari, jidher li (b’mod partikolari fil-każ ta’ CGI) is-sensji kienu jikkonċernaw l-impjegati salarjati li għandhom aktar minn 50 sena, sezzjoni tal-popolazzjoni li ssibha diffiċli li ssib impjieg ġdid, u huwa ġġustifikat li wieħed jassumi li sa Ġunju tal-2016 aktar minn 50 % minnhom se jkunu qiegħda fuq terminu twil.

               Benefiċjarji fil-mira u azzjonijiet proposti

               Benefiċjarji fil-mira

               30.In-numru stmat ta’ ħaddiema li ngħataw is-sensja li mistennija jipparteċipaw fil-miżuri huwa 1 200. It-tqassim ta’ dawn il-ħaddiema skont is-sess, iċ-ċittadinanza u l-grupp ta’ età hija kif ġej:

                        Kategorija

                        Għadd ta’
                           benefiċjarji fil-mira

                        Sess:

                        Irġiel:

                        660

                        (55,0 %)

                        Nisa:

                        540

                        (45,0 %)

                        Ċittadinanza:

                        Ċittadini tal-UE:

                        1 160

                        (96,7 %)

                        mhux ċittadini tal-UE:

                        40

                        (3,3 %)

                        Grupp ta’ età:

                        15-24 sena:

                        24

                        (2,0 %)

                        25-29 sena:

                        72

                        (6,0 %)

                        30-54 sena:

                        936

                        (78,0 %)

                        55-64 sena:

                        156

                        (13,0 %)

                        iktar minn 64 sena:

                        12

                        (1,0 %)

               L-eliġibbiltà tal-azzjonijiet proposti

               31.Is-servizzi personalizzati li jridu jiġu pprovduti lill-ħaddiema ssensjati jikkonsistu mill-azzjonijiet li ġejjin:

               A. Il-miżuri ta’ kowċing u miżuri oħra ta’ tħejjija

               –Taħriġ għal dawk li qed ifittxu xogħol

               L-għan ta’ taħriġ għal dawk li qed ifittxu xogħol huwa li l-parteċipanti jingħataw informazzjoni dwar is-suq tax-xogħol, jiġu mgħejuna jgħarfu l-għażliet tagħhom u jtejbu u jaġġornaw il-ħiliet tagħhom fit-tfittxija għax-xogħol. Minħabba l-karatteristiċi speċjali tat-tfittxija għax-xogħol fis-settur tal-ICT, se jinxtraw servizzi ta' taħriġ magħmulin għall-kompetenzi u għall-ħtiġijiet vokazzjonali tal-grupp fil-mira.

               L-impjieg jista’ jiġi promoss permezz ta’ servizzi ta’ taħriġ, bl-appoġġ tal-mobbiltà tal-ħaddiema f'kooperazzjoni mas-servizzi tal-EURES u, pereżempju, billi joffru gruppi apposta ta' taħriġ għat-tiftix għax-xogħol li jiffukaw fuq l-identifikazzjoni ta' xogħlijiet fl-ICT barra mill-pajjiż.

               –Kowċing għax-xogħol (gwida individwali)

               L-għan tal-kowċing għax-xogħol huwa li klijent privat ikun iggwidat waqt li jkun qed ifittex impjieg jew taħriġ fuq il-post tax-xogħol. Min-naħa l-oħra, il-kowċijiet għax-xogħol jistgħu jippromwovu l-impjieg mill-ġdid billi jigwidaw lill-persuna li tkun qed tfittex impjieg bl-użu ta' għadd ta' għażliet biex issib impjieg (ġestjoni tal-każ), min-naħa l-oħra jistgħu jgħinuhom isibu xogħol ġdid billi jagħtu parir lill-persuna li tkun qed tfittex impjieg waqt it-tfittxija.

               –Kowċing għall-karriera

               Il-kowċing għall-karriera jingħata jekk, skont il-valutazzjoni ta' uffiċjal minn Uffiċċju tal-Impjieg u tal-Iżvilupp Ekonomiku (Uffiċċju TE), il-konsumaturi jkunu jeħtieġu appoġġ aktar funzjonali, intensiv u fuq terminu twil fl-ippjanar tal-karriera tagħhom.

               –Valutazzjonijiet tal-esperti

               Persuni fis-settur tal-ipprogrammar għandhom kompetenzi li jvarjaw ħafna. Sabiex tiġi vvalutata l-ħtieġa tal-persuna li tkun qed tfittex xogħol għal servizzi, Uffiċċju TE jista' jorganizza għadd ta' valutazzjonijiet esperti bħal evalwazzjonijiet tal-abbiltà tax-xogħol; l-immappjar tal-kompetenza u tal-ħiliet vokazzjonali; il-valutazzjoni tal-kompetenza intraprenditorjali u l-opportunitajiet għall-attività intraprenditorjali. Il-kontenut u l-ambitu ta’ valutazzjoni esperta se jiddependu mis-sitwazzjoni personali tal-persuna li qed tfittex xogħol.

               B. Impjiegi u servizzi tan-negozju

               Is-servizzi tal-impjieg u tan-negozju ffinanzjati mill-FEG mogħtija mill-Uffiċċju TE jinkludu l-appoġġ tat-tfittxija indipendenti għax-xogħol b'servizzi onlajn, offerti tax-xogħol u servizzi oħra tal-impjieg inklużi servizzi tal-impjieg internazzjonali, provvedimenti u kumpens għall-ispejjeż taċ-ċaqliq, immappjar vokazzjonali u tal-kompetenzi, evalwazzjonijiet tal-abbiltà tax-xogħol, taħriġ, provi (provi tax-xogħol, provi ta' taħriġ) u sussidji tal-pagi. L-Uffiċċju TE huwa responsabbli mis-servizzi offruti u speċjalisti tas-servizz FEG se jieħdu ħsieb dan ix-xogħol.

               C. Taħriġ

               It-taħriġ huwa implimentat bħala edukazzjoni mill-ġdid vokazzjonali, fejn l-għan huwa l-kisba ta’ kwalifika vokazzjonali jew vokazzjonali ulterjuri fi ħdan industrija b’rata għolja ta' impjieg, jew bħala taħriġ kontinwu permezz tat-tisħiħ ta’ kompetenzi eżistenti. It-taħriġ jitfassal apposta skont il-grupp fil-mira.

               L-għan ta’ taħriġ bħal dan huwa wkoll li dawk li jkunu qed jitħarrġu jieħdu fehim prattiku dwar kif il-kumpaniji joperaw u bil-ħiliet meħtieġa għall-ħidma f'kumpanija, kif ukoll dwar il-kompetenzi meħtieġa għall-iżvilupp ta' kumpanija. L-għan tat-taħriġ huwa jew li jinstab xogħol f’waħda mill-kumpaniji msieħba jew li titnieda intrapriża ġdida permezz ta’ proġett ta’ żvilupp.

               Jista’ jiġi pprovdut taħriġ speċjali għal dawk b’livell ogħla ta’ edukazzjoni.

               D. Sussidju tal-paga

               Is-sussidji tal-paga se jkunu disponibbli għall-ħaddiema ssensjati biex jiġu sostnuti l-impjiegi f’impjieg ġdid billi jitnaqqsu l-ispejjeż tal-pagi tal-impjegatur. Is-sussidji tal-paga huma użati l-aktar bħala mezz biex tingħata spinta lir-reklutaġġ fis-settur privat permezz tas-sussidji. Mill-2015, is-sussidju tal-paga se jkun bejn it-30 % u l-50 % tal-kosti tal-pagi, skont kemm il-persuna impjegata b'sussidju tkun ilha qiegħda.

               E. Għotja għal negozji ġodda

               Il-fini tal-għotjiet għal negozji ġodda huwa biex jitħeġġeġ il-ħolqien ta' attivitajiet tan-negozju u l-impjieg ta' persuni individwali. L-għotja għal negozji ġodda tiżgura dħul għal intraprenditur aspiranti matul iż-żmien meħtieġ biex jitnieda u jitwaqqaf negozju full-time, sa massimu ta’ 18-il xahar.

               Għotja tal-bidu tikkonsisti f’żewġ partijiet, il-provvediment bażiku u suppliment. Fl-2015, il-provvediment bażiku kien jammonta għal EUR 32,80 għal kull jum. L-ammont tas-suppliment ivarja fuq bażi ta’ każ b’każ, fid-diskrezzjoni tal-Uffiċċju TE. Is-suppliment ivarja bejn 10 % u 60 % tal-ammont tal-provvediment bażiku.

               F. Id-direzzjoni lejn l-intraprenditorija u servizzi għal intraprendituri ġodda

               Passi marbuta mal-promozzjoni tal-intraprenditorija huma implimentati bħala taħriġ tat-tip tal-inkubatur tan-negozju u taħriġ imprenditorjali. Barra minn hekk, intraprendituri ġodda jingħataw pariri, konsulenza u għotjiet għan-negozji ġodda. Il-ħolqien ta’ intrapriżi ġodda se jiġi appoġġat permezz ta’ netwerks ta’ servizzi kummerċjali subreġjonali u l-ippjanar tan-negozju għall-klijenti tal-Korporazzjoni tal-Ministeru tal-Impjieg u l-Ekononija (MIE).

               G. Provvedimenti għall-ivjaġġar, l-akkomodazzjoni u l-ġarr

               Persuna li qed tfittex xogħol tista’ tingħata provvediment għall-kosti tal-ivjaġġar u l-akkomodazzjoni imġarrba fit-tfittxija tal-impjieg jew tali spejjeż li jirriżultaw mill-parteċipazzjoni f’taħriġ, u kumpens għall-ispejjeż ta’ ġarr meta jaċċettaw impjieg barra miż-żona tal-ivvjaġġar għax-xogħol tagħha.

               32.L-azzjonijiet proposti deskritti hawnhekk jikkostitwixxu miżuri attivi tas-suq tax-xogħol fi ħdan l-azzjonijiet eliġibbli stabbiliti fl-Artikolu 7 tar-Regolament tal-FEG. Dawn l-azzjonijiet ma jiħdux post il-miżuri tal-protezzjoni soċjali passivi.

               33.Il-Finlandja pprovdiet l-informazzjoni meħtieġa dwar azzjonijiet li huma obbligatorji għall-intrapriża kkonċernata permezz tal-liġi nazzjonali jew skont l-arranġamenti kollettivi. Huma kkonfermaw li kontribuzzjoni finanzjarja mill-FEG mhix se tieħu post dawn l-azzjonijiet.

               Baġit stmat

               34.L-ispejjeż totali stmati huma ta’ EUR 4 372 000, li jinkludu nefqa għal servizzi personalizzati ta’ EUR 4 167 000 u nefqa għal attivitajiet preparatorji, ta’ ġestjoni, ta' informazzjoni u ta' pubbliċità, ta' kontroll u ta' rappurtar ta’ EUR 205 000.

               35.Il-kontribuzzjoni finanzjarja totali mitluba mill-FEG hija ta’ EUR 2 623 200 (60 % tal-ispejjeż totali).

                        L-azzjonijiet

                        Għadd stmat ta’ parteċipanti

                        Kost stmat għal kull parteċipant
                        (f'EUR)

                        Spejjeż totali stmati

                        (f'EUR)

                        Is-servizzi personalizzati (Azzjonijiet skont l-Artikolu 7(1)(a) u (c) tar-Regolament dwar l-FEG)

                        Il-miżuri ta’ kowċing u miżuri oħra ta’ tħejjija

                        710

                        400.00

                        284 000.00

                        Impjiegi u servizzi tan-negozju

                        1 200

                        375.00

                        450 000.00

                        Taħriġ

                        468

                        5 000.00

                        2 340 000.00

                        Għotja għal negozji ġodda

                        45

                        6 000.00

                        270 000.00

                        Id-direzzjoni lejn l-intraprenditorija u servizzi għal intraprendituri ġodda:

                        12

                        5 000.00

                        60 000.00

                        Subtotal (a):

                        Il-perċentwal tal-pakkett ta’ servizzi personalizzati

                        –

                        3 404 000

                        (81,69 %)

                        Benefiċċji u inċentivi (Azzjonijiet skont l-Artikolu 7(1)(b) tar-Regolament tal-FEG)

                        Sussidju tal-paga

                        92

                        8 000.00

                        736 000.00

                        Benefiċċji għall-ispejjeż tal-ivjaġġar, l-akkomodazzjoni u l-ġarr

                        180

                        150.00

                        27 000.00

                        Subtotal (b):

                        Il-perċentwal tal-pakkett ta’ servizzi personalizzati:

                        –

                        763 000

                        (18.31 %)

                         Azzjonijiet skont l-Artikolu 7(4) tar-Regolament tal-FEG

                        1. Attivitajiet preparatorji

                        –

                        10 000.00

                        2. Ġestjoni

                        –

                        165 000.00

                        3. Informazzjoni u pubbliċità

                        –

                        25 000.00

                        4. Kontroll u rapportar

                        –

                        5 000.00

                        Subtotal (c):

                        Perċentwal tal-ispejjeż totali:

                        –

                        205 000.00

                        4,69 %

                        Spejjeż totali (a + b + c):

                        –

                        4 372 000

                        Il-kontribuzzjoni tal-FEG (60 % tal-ispejjeż totali)

                        –

                        2 623 200

               36.L-ispejjeż tal-azzjonijiet identifikati fit-tabella ta’ hawn fuq bħala azzjonijiet skont l-Artikolu 7(1)(b) tar-Regolament tal-FEG ma jaqbżux il-35 % tal-kosti totali tal-pakkett ikkoordinat ta’ servizzi personalizzati. Il-Finlandja kkonfermat li dawn l-azzjonijiet jiddependu fuq il-parteċipazzjoni attiva tal-benefiċjarji fil-mira fl-attivitajiet ta’ tiftix ta’ impjieg jew ta’ taħriġ;

               37.Il-Finlandja kkonfermat li l-ispejjeż tal-investimenti għall-ħaddiema li jaħdmu għal rashom, il-ftuħ ta’ negozji u l-akkwiżizzjoni minn impjegati mhumiex ser jaqbżu l-EUR 15 000 għal kull benefiċjarju.

               Perjodu ta’ eliġibbiltà tan-nefqa

               38.Il-Finlandja bdiet tipprovdi s-servizzi personalizzati lill-benefiċjarji fil-mira fl-1 ta’ Awwissu 2014. Għaldaqstant, in-nefqa fuq dawn l-azzjonijiet għandha tkun eliġibbli għal kontribuzzjoni finanzjarja mill-FEG mill-1 ta’ Awwissu 2014 sat-12 ta’ Ġunju 2017.

               39.Il-Finlandja bdiet iġarrab in-nefqa amministrattiva sabiex timplimenta l-FEG fl-1 ta' Awwissu 2014. Għaldaqstant, in-nefqa għal attivitajiet ta’ tħejjija, ta’ ġestjoni, ta’ informazzjoni u ta' pubbliċità u ta’ kontroll u ta' rappurtar għandha tkun eliġibbli għal kontribuzzjoni finanzjarja mill-FEG mill-1 ta’ Awwissu 2014 sat-12 ta’ Diċembru 2017.

               Kumplimentarjetà ma’ azzjonijiet iffinanzjati mill-fondi nazzjonali jew tal-Unjoni.

               40.Is-sorsi tal-prefinanzjament jew il-kofinanzjament nazzjonali huma primarjament mis-servizzi pubbliċi tal-impjiegi fil-fergħa amministrattiva tal-MIE Xi servizzi se jkunu finanzjati mill-ispejjeż operazzjonali taċ-Ċentri għall-Iżvilupp Ekonomiku, it-Trasport u l-Ambjent (Ċentri ELY) u l-Uffiċċji TE. Kompiti ta’ appoġġ tekniku se jkunu finanzjati mill-ispejjeż operazzjonali tal-Ministeru tal-Impjiegi u l-Ekonomija u ċ-Ċentri ELY.

               41.Il-Finlandja kkonfermat li l-miżuri deskritti hawn fuq li jirċievu kontribuzzjoni finanzjarja mill-FEG mhux se jirċievu wkoll kontribuzzjonijiet finanzjarji minn strumenti finanzjarji oħrajn tal-Unjoni.

               Proċeduri għall-konsultazzjoni tal-benefiċjarji fil-mira jew ir-rappreżentanti tagħhom jew l-imsieħba soċjali kif ukoll awtoritajiet lokali u reġjonali

               42.Il-Finlandja indikat li l-pakkett ikkoordinat ta’ servizzi personalizzati tfassal f’konsultazzjoni mas-sħab soċjali u l-awtoritajiet reġjonali. Iċ-Ċentru ELY u l-Uffiċċju TE għall-Ostrobothnia ta' Fuq organizzaw avveniment (l-1 ta' Ottubru 2014) biex jippjanaw il-miżuri inklużi fil-proġetti FEG. Is-sħab tal-organizzazzjonijiet li qed jimplimentaw il-proġett (Business Oulu, the City of Oulu, l-Università ta' Oulu, Yritystakomo (inkubatur tan-negozju), il-Kamra tal-Kummerċ u l-Intraprendituri tal-Ostrobothnia ta' Fuq) u rappreżentanti tal-grupp mira kienu mistiedna jieħdu sehem f'dan l-avveniment.

               43.Il-MIE sejjaħ grupp li jindirizza s-sensji fis-settur tal-ipprogrammar tal-kompjuter u pparteċipa fil-preparazzjoni tal-applikazzjoni tal-FEG. Dan il-grupp jinkludi rappreżentanti miċ-Ċentri ELY u l-Uffiċċji TE għar-reġjuni kkonċernati, Business Oulu u l-imsieħba soċjali.

               Sistemi ta’ ġestjoni u kontroll

               44.L-applikazzjoni fiha deskrizzjoni tas-sistema ta’ ġestjoni u kontroll li tispeċifika r-responsabbiltajiet tal-korpi involuti. Il-Finlandja nnotifikat lill-Kummissjoni li l-kontribut finanzjarju se jkun ġestit mill-MIE, li jġesti wkoll il-fondi tal-FSE. L-istess Ministeru jaġixxi bħala l-Awtorità taċ-Ċertifikazzjoni. Hemm separazzjoni stretta tad-dmirijiet u ta' relazzjonijiet ta' rappurtaġġ bejn id-dipartimenti responsabbli għal dawn iż-żewġ funzjonijiet. Il-funzjonijiet ta’ ġestjoni għall-FEG ġew assenjati lid-dipartiment tal-Impjiegi u tal-Intraprenditorija, filwaqt li dawk għall-FSE ngħataw lid-dipartiment reġjonali. Il-funzjonijiet ta’ ċertifikazzjoni għaż-żewġ Fondi huma f'idejn l-Unità tar-Riżorsi Umani u tal-Amministrazzjoni. Il-Ministeru ħejja manwal li jiddeskrivi fid-dettall il-proċeduri li għandhom jiġu segwiti.

               45.Fir-rigward tal-awditjar, il-korp responsabbli huwa l-Unità tal-Verifika Interna indipendenti, li jopera taħt is-Segretarju Permanenti tal-istess Ministeru. Il-funzjonijiet relatati mal-monitoraġġ u l-awditjar huma inklużi wkoll fil-firxa ta’ funzjonijiet tal-awtoritajiet tal-ġestjoni u taċ-ċertifikazzjoni.

               Impenji pprovduti mill-Istat Membru kkonċernat

               46.Il-Finlandja pprovdiet l-assigurazzjonijiet meħtieġa kollha rigward dawn li ġejjin:

               –il-prinċipji tal-ugwaljanza tat-trattament u tan-nondiskriminazzjoni se jiġu rispettati fil-kuntest tal-aċċess għall-azzjonijiet proposti u fl-implimentazzjoni tagħhom,

               –inżammet il-konformità mar-rekwiżiti stabbiliti fil-leġiżlazzjoni nazzjonali u tal-UE dwar sensji kollettivi,

               –l-intrapriżi li taw is-sensji, li komplew bl-attivitajiet tagħhom wara s-sensji, ikkonformaw mal-obbligi legali tagħhom li jikkontrollaw is-sensji u pprovdew għall-ħaddiema tagħhom bix-xieraq,

               –l-azzjonijiet proposti mhumiex se jirċievu għajnuna finanzjarja minn fondi jew minn strumenti finanzjarji oħrajn tal-Unjoni, u kwalunkwe finanzjament doppju se jiġi prevenut;

               –l-azzjonijiet proposti se jikkumplimentaw l-azzjonijiet iffinanzjati mill-Fondi Strutturali,

               –il-kontribuzzjoni finanzjarja mill-FEG se tkun konformi mar-regoli proċedurali u materjali tal-Unjoni dwar l-għajnuna mill-Istat.

               IMPLIKAZZJONI BAĠITARJA

               Proposta baġitarja

               47.Il-FEG ma għandux jaqbeż ammont annwali massimu ta’ EUR 150 miljun (prezzijiet tal-2011), kif stipulat fl-Artikolu 12 tar-Regolament tal-Kunsill (UE, Euratom) Nru 1311/2013 tat-2 ta’ Diċembru 2013 li jistabbilixxi l-qafas finanzjarju pluriennali għas-snin 2014-2020
                  11
               .

               48.Wara li eżaminat l-applikazzjoni fir-rigward tal-kundizzjonijiet stabbiliti fl-Artikolu 13(1) tar-Regolament tal-FEG, u wara li qieset in-numru ta’ benefiċjarji fil-mira, l-azzjonijiet proposti u l-ispejjeż stmati, il-Kummissjoni tipproponi li timmobilizza l-FEG għall-ammont ta’ EUR 2 623 200, li jirrappreżenta 60 % tal-ispejjeż totali tal-azzjonijiet proposti, sabiex tingħata kontribuzzjoni finanzjarja għall-applikazzjoni.

               49.Id-deċiżjoni proposta biex jiġi mmobilizzat l-FEG se tittieħed b’mod konġunt mill-Parlament Ewropew u mill-Kunsill, kif stabbilit fil-punt 13 tal-Ftehim Interistituzzjonali tat-2 ta’ Diċembru 2013 bejn il-Parlament Ewropew, il-Kunsill u l-Kummissjoni dwar id-dixxiplina baġitarja, dwar il-kooperazzjoni fi kwistjonijiet baġitarji u l-ġestjoni finanzjarja tajba
                  12
               .

               Atti relatati

               50.Filwaqt li tippreżenta din il-proposta għal deċiżjoni biex jiġi mmobilizzat il-FEG, il-Kummissjoni se tippreżenta proposta lill-Parlament Ewropew u lill-Kunsill għal trasferiment tal-ammont ta’ EUR 2 623 200 fil-linja baġitarja rilevanti.

               51.Filwaqt li tadotta din il-proposta għal deċiżjoni biex jiġi mobilizzat il-FEG, il-Kummissjoni se tadotta deċiżjoni fuq kontribuzzjoni finanzjarja, permezz ta’ att ta’ implimentazzjoni, li se jidħol fis-seħħ fid-data li fiha l-Parlament Ewropew u l-Kunsill jadottaw id-deċiżjoni proposta biex jiġi mobilizzat il-FEG.

               Proposta għal

               DEĊIŻJONI TAL-PARLAMENT EWROPEW U TAL-KUNSILL

               dwar il-mobilizzazzjoni tal-Fond Ewropew ta’ Aġġustament għall-Globalizzazzjoni
                  (applikazzjoni mill-Finlandja - EGF/2015/005 FI/Computer Programming)

               IL-PARLAMENT EWROPEW U L-KUNSILL TAL-UNJONI EWROPEA,

               Wara li kkunsidraw it-Trattat dwar il-Funzjonament tal-Unjoni Ewropea,

               Wara li kkunsidraw ir-Regolament (UE) Nru 1309/2013 tal-Parlament Ewropew u tal-Kunsill tas-17 ta’ Diċembru 2013 dwar il-Fond Ewropew ta’ Aġġustament għall-Globalizzazzjoni (2014-2020) u li jħassar ir-Regolament (KE) Nru 1927/2006
                  13
               , u b’mod partikolari l-Artikolu 15(4) tiegħu,

               Wara li kkunsidraw il-Ftehim Interistituzzjonali tat-2 ta’ Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni f’materji ta’ baġit u dwar ġestjoni finanzjarja tajba
                  14
               , u b’mod partikolari l-punt 13 tiegħu,

               Wara li kkunsidraw il-proposta mill-Kummissjoni Ewropea,

               Billi:

               (1)Il-Fond Ewropew ta’ Aġġustament għall-Globalizzazzjoni (FEG) għandu l-għan li jipprovdi appoġġ lill-ħaddiema li jkunu ngħataw is-sensja u lill-persuni li jaħdmu għal rashom li l-attività tagħhom tkun intemmet b’riżultat ta’ bidliet strutturali kbar fl-andament tal-kummerċ dinji minħabba l-globalizzazzjoni, b’riżultat ta’ kontinwazzjoni tal-kriżi finanzjarja u ekonomika globali, jew b’riżultat ta’ kriżi ekonomika u finanzjarja globali ġdida, u sabiex jgħinhom fl-integrazzjoni mill-ġdid tagħhom fis-suq tax-xogħol.

               (2)Il-FEG ma għandux jaqbeż l-ammont massimu annwali ta’ EUR 150 miljun (prezzijiet tal-2011), kif stabbilit fl-Artikolu 12 tar-Regolament tal-Kunsill (UE, Euratom) Nru 1311/2013
                  15
               .

               (3)Fit-12 ta’ Ġunju 2015, il-Finlandja ppreżentat applikazzjoni EGF/2015/005 FI/Computer Programming għal kontribuzzjoni finanzjarja mill-FEG, wara sensji fis-settur ekonomiku kklassifikat taħt NACE Reviżjoni 2 Diviżjoni 62 (Programmar tal-kompjuter, konsulenza u attivitajiet relatati) fir-reġjuni tal-livell NUTS
                  16
                2 ta’ Länsi-Suomi (FI19), Helsinki-Uusimaa (FI1b), Etelä-Suomi (FI1C) u Pohjois- ja Itä-Suomi (FI1D) fil-Finlandja. Din kienet supplimentata b'informazzjoni addizzjonali provduta f'konformità mal-Artikolu 8(3) tar-Regolament (UE) Nru 1309/2013. Din l-applikazzjoni tikkonforma mar-rekwiżiti għall-istabbiliment ta' kontribuzzjoni finanzjarja mill-FEG, kif stabbilit fl-Artikolu 13 tar-Regolament (UE) Nru 1309/2013.

               (4)Għaldaqstant, il-FEG għandu jiġi mmobilizzat sabiex tingħata kontribuzzjoni finanzjarja li tammonta għal EUR 2 623 200 għall-applikazzjoni ppreżentata mill-Finlandja,

               (5)Sabiex jitnaqqas kemm jista’ jkun iż-żmien li jittieħed biex jiġi mmobilizzat il-FEG, din id-Deċiżjoni għandha tidħol fis-seħħ mid-data tal-adozzjoni tagħha,

               ADOTTAW DIN ID-DEĊIŻJONI:

               Artikolu 1

               Għall-baġit ġenerali tal-Unjoni Ewropea għas-sena finanzjarja 2015, il-Fond Ewropew ta’ Aġġustament għall-Globalizzazzjoni għandu jiġi mmobilizzat biex jagħti s-somma ta’ EUR 2 623 200 f’approprjazzjonijiet ta’ impenn u ta’ pagament.

               Artikolu 2

               Din id-Deċiżjoni tidħol fis-seħħ fil-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea. Tapplika minn [the date of its adoption]
                  17
               .

               Magħmul fi Brussell,

                  Għall-Parlament Ewropew
                        Għall-Kunsill

                  Il-President
                        Il-President

                     (1)
                  ĠU L 347, 20.12.2013, p. 855.

                     (2)
                  Fit-tifsira tal-Artikolu 3 tar-Regolament tal-FEG.

                     (3)
                  Ir-Regolament tal-Kummissjoni (UE) Nru 1046/2012 tat-8 ta’ Novembru 2012 li jimplimenta r-Regolament (KE) Nru 1059/2003 tal-Parlament Ewropew u tal-Kunsill dwar l-istabbiliment ta’ klassifikazzjoni komuni ta’ unitajiet territorjali għall-istatistika (NUTS), fejn tidħol it-trażmissjoni tas-serje kronoloġiċi għat-tqassim reġjonali l-ġdid (ĠU L 310, 9.11.2012, p. 34).

                     (4)
                  ĠU L 393, 30.12.2006, p. 1.

                     (5)
                  F'konformità mar-raba’ paragrafu tal-Artikolu 7 tar-Regolament (UE) Nru 1309/2013.

                     (6)
                  Il-lista ta’ intrapriżi fl-Anness

                     (7)
                  http://yle.fi/uutiset/it_firm_cgi_decides_to_send_home_270_in_finland/7632870 http://www.itviikko.fi/ihmiset-ja-ura/2014/11/14/cgi-paatyi-irtisanomaan-270/201415871/7

                     (8)
                  EGF/2011/016/Agile; COM(2013) 120 final u dik preżenti

                     (9)
                  http://www.pohjois-pohjanmaa.fi/file.php?3634 pp 3

                     (10)
                  http://www.temtoimialapalvelu.fi/files/2285/Ohjelmistoala_joulukuu_2014.pdf pp 42

                     (11)
                  ĠU L 347, 20.12.2013, p. 884.

                     (12)
                  ĠU C 373, 20.12.2013, p. 1.

                     (13)
                  ĠU L 347, 20.12.2013, p. 855.

                     (14)
                  ĠU C 373, 20.12.2013, p. 1.

                     (15)
                  Ir-Regolament tal-Kunsill (UE, Euratom) Nru 1311/2013 li jistabbilixxi l-qafas finanzjarju pluriennali għas-snin 2014-2020 (ĠU L 347, 20.12.2013, p. 884).

                     (16)
                  Ir-Regolament tal-Kummissjoni (UE) Nru 1046/2012 tat-8 ta’ Novembru 2012 li jimplimenta r-Regolament (KE) Nru 1059/2003 tal-Parlament Ewropew u tal-Kunsill dwar l-istabbiliment ta’ klassifikazzjoni komuni ta’ unitajiet territorjali għall-istatistika (NUTS), fejn tidħol it-trażmissjoni tas-serje kronoloġiċi għat-tqassim reġjonali l-ġdid (ĠU L 310, 9.11.2012, p. 34).

                     (17)
                  Date to be inserted by the Parliament before the publication in OJ.

    ---documentbreak---

               IL-KUMMISSJONI EWROPEA
            Brussell, 6.11.2015
            COM(2015) 553 final
            ANNESS
            tal-Proposta għal
            DEĊIŻJONI TAL-PARLAMENT EWROPEW U TAL-KUNSILL
            dwar il-mobilizzazzjoni tal-Fond Ewropew ta' Aġġustament għall-Globalizzazzjoni(applikazzjoni mill-Finlandja – EGF/2015/005 FI/Computer Programming)

               ANNESS

                        L-intrapriżi u l-għadd ta’ sensji matul il-perjodu ta’ referenza

                        10tons Oy

                        1

                        Kielisoft IT Solutions Oy

                        1

                        Accenture Services Oy

                        1

                        Kuru Digital Creations Oy

                        1

                        Amadeus Finland Oy

                        2

                        LeadDesk Oy

                        4

                        Amdocs Finland Oy

                        4

                        Leadin Oy

                        1

                        Analyse Solutions Finland Oy

                        5

                        Leonidas Oy

                        3

                        Atex Media Oy

                        1

                        Microsoft Mobile Oy

                        778

                        Atos IT Solutions and Services Oy

                        53

                        Miracle Finland Oy

                        6

                        Avarea Oy

                        3

                        ML-Soft Oy

                        1

                        Basware Oyj

                        4

                        MSG Software Oy

                        2

                        BeiZ Oy

                        2

                        Net Man Oy

                        1

                        Bilot Oy

                        4

                        Nortal Oy

                        1

                        Bluegiga Technologies Oy

                        2

                        Ohjelma-Aitta Oy

                        1

                        BTJ Finland Oy

                        2

                        Oudata Oy

                        1

                        Capgemini Finland Oy

                        8

                        Oy Gamecluster Ltd

                        9

                        CDC Software Finland Oy

                        1

                        PLM Group OY

                        3

                        CGI Suomi Oy

                        125

                        Qualcomm Atheros Finland Oy

                        1

                        Cisco Systems Finland Oy

                        4

                        Rovio Entertainment Oy

                        107

                        Cloud Solutions CS Oy

                        1

                        Salcom Group Oy

                        3

                        Codenomicon Oy

                        4

                        Samlink Oy

                        39

                        Conmio Oy

                        2

                        SC5 Online Oy

                        1

                        Cybercom Finland Oy

                        1

                        Scatman Oy

                        1

                        Digia Finland Oy

                        15

                        SecIT Oy

                        9

                        Dovre Group Oyj

                        2

                        Seven Networks International Oy

                        26

                        Esri Finland Oy

                        8

                        Softeri Oy

                        1

                        Fenix Solutions Oy

                        2

                        Solinor Oy

                        3

                        Fiksu Finland Oy

                        4

                        Solteq Oyj

                        28

                        F-Secure Oyj

                        17

                        Staria Consulting Oy

                        4

                        Fujitsu Finland Oy

                        18

                        Stonesoft Oy

                        4

                        Gurux Oy

                        1

                        Symbio Finland Oy

                        9

                        IBS Enterprise Finland Oy

                        1

                        Tecnotree Oyj

                        8

                        IndoorAtlas Oy

                        1

                        Tieto Finland Oy

                        215

                        Innofactor Oyj

                        9

                        Tieturi Oy

                        2

                        Ixonos Oyj

                        4

                        Vaimo Finland Oy

                        1

                        Javerdel Oy

                        14

                        Whitelake Software Point Oy

                        1

                        KajaPro Oy

                        1

                        Għadd totali ta’ intrapriżi:

                        69

                        Għadd totali ta’ sensji:

                        1 603


               IL-KUMMISSJONI EWROPEA
            Brussell, 3.9.2015
            COM(2015) 417 final
            2015/0186(NLE)
            Proposta għal
            DEĊIŻJONI TAL-KUNSILL
            dwar il-pożizzjoni li għandha tieħu l-Unjoni Ewropea rigward l-adozzjoni ta’ Deċiżjoni tal-Kumitat Konġunt UE-EFTA dwar is-simplifikazzjoni tal-formalitajiet fil-kummerċ tal-merkanzija u Deċiżjoni tal-Kumitat Konġunt UE-EFTA dwar it-tranżitu komuni fir-rigward ta’ stediniet lir-Repubblika tas-Serbja biex taderixxi għall-Konvenzjoni dwar is-simplifikazzjoni tal-formalitajiet fil-kummerċ tal-merkanzija u għall-Konvenzjoni dwar proċedura ta’ tranżitu komuni

               MEMORANDUM TA’ SPJEGAZZJONI

               1.IL-KUNTEST TAL-PROPOSTA

               Ir-raġunijiet għall-proposta u l-għanijiet tagħha

               Fl-20 ta’ Mejju 1987, il-Komunità Ewropea u l-pajjiżi tal-EFTA kkonkludew il-Konvenzjoni dwar is-simplifikazzjoni tal-formalitajiet fil-kummerċ tal-merkanzija u l-Konvenzjoni dwar proċedura ta’ tranżitu komuni.

               Il-Komunikazzjoni tal-2001 tal-Kummissjoni Ewropea lill-Parlament Ewropew u lill-Kunsill dwar Strateġija biex il-pajjiżi kandidati jitħejjew għall-adeżjoni għall-Konvenzjonijiet KE-EFTA tal-1987 dwar proċedura ta' tranżitu komuni u dwar is-simplifikazzjoni tal-formalitajiet fil-kummerċ tal-merkanzija, segwita mill-Komunikazzjoni tal-2010 tal-Kummissjoni Ewropea lill-Parlament Ewropew u lill-Kunsill dwar Strateġija għat-tħejjija ta' ċertu pajjiżi ġirien għall-adeżjoni għaż-żewġ Konvenzjonijiet u mill-konklużjonijiet tal-Kunsill tal-14 ta' April 2011 li jikkonfermaw l-approċċ adottat fiż-żewġ Komunikazzjonijiet, jipprevedu appoġġ għal għadd ta' pajjiżi fl-isforzi tagħhom biex jissieħbu fil-Konvenzjonijiet.

               Din id-Deċiżjoni għandha l-għan li tadotta pożizzjoni komuni tal-UE dwar l-abbozz tad-Deċiżjoni Nru .../2015 tal-Kumitat Konġunt UE-EFTA dwar is-simplifikazzjoni tal-formalitajiet fil-kummerċ tal-merkanzija u dwar l-abbozz tad-Deċiżjoni Nru .../2015 tal-Kumitat Konġunt UE-EFTA dwar it-tranżitu komuni, li tistieden lir-Repubblika tas-Serbja biex taderixxi għall-Konvenzjonijiet.

               Il-konsistenza mad-dispożizzjonijiet attwali ta’ politika fil-qasam ta’ politika

               Fil-qasam tal-proposta ma teżisti l-ebda dispożizzjoni.

               Il-konsistenza ma' politiki oħrajn tal-Unjoni

               Il-proposta hija konformi mal-istrateġija għall-promozzjoni tal-kompetittività u t-tkabbir ekonomiku tal-UE.

               2.IL-BAŻI ĠURIDIKA, IS-SUSSIDJARJETÀ U L-PROPORZJONALITÀ

               Il-bażi ġuridika

               Il-Konvenzjonijiet jistabbilixxu l-miżuri li jiffaċilitaw il-moviment tal-merkanzija bejn l-Unjoni Ewropea, ir-Repubblika tal-Iżlanda, l-Eks-Repubblika Jugoslava tal-Maċedonja, ir-Renju tan-Norveġja, il-Konfederazzjoni Żvizzera u r-Repubblika tat-Turkija.

               Wara li ssodisfat ir-rekwiżiti legali, strutturali u tat-teknoloġija tal-informatika, li huma prirekwiżiti għall-adeżjoni, ir-Repubblika tas-Serbja xtaqet taderixxi għall-Konvenzjonijiet.

               F'konformità mad-dispożizzjonijiet tal-Artikolu 11(3) tal-Konvenzjoni dwar is-simplifikazzjoni tal-formalitajiet fil-kummerċ tal-merkanzija u mad-dispożizzjoijiet tal-Artikolu 15(3) tal-Konvenzjoni dwar proċedura ta' tranżitu komuni, il-Kumitati Konġunti UE-EFTA għandhom jieħdu deċiżjoni biex jistiednu lil pajjiż terz fis-sens tal-Artikolu 1(2) u tal-Artikolu 3(1)(c) rispettivament, biex jaderixxi għall-Konvenzjonijiet skont il-proċedura stabbilita fl-Artikolu 11a u fl-Artikolu 15a rispettivament.

               Il-Kumitati Konġunti UE-EFTA jibagħtu dawn l-istediniet meta l-pajjiż juri li kapaċi jikkonforma mar-regoli dettaljati għall-applikazzjoni tad-dispożizzjonijiet tal-Konvenzjonijiet.

               B'mandat mill-grupp ta' ħidma UE-EFTA dwar it-tranżitu komuni u dwar is-simplifikazzjoni tal-formalitajiet fil-kummerċ tal-merkanzija, minn missjoni ta' evalwazzjoni li tkopri l-aktar l-adattament tal-leġiżlazzjoni doganali nazzjonali tar-Repubblika tas-Serbja, il-ħolqien tal-istrutturi meħtieġa għall-ġestjoni tal-proċedura u l-implimentazzjoni tas-Sistema l-Ġdida ta’ Tranżitu Kompjuterizzata (NCTS) li tippermetti l-applikazzjoni tal-proċedura ta' tranżitu komuni, ħareġ fid-dieher li ġew issodisfati l-kundizzjonijiet biex jintbagħtu l-istediniet.

               Il-proporzjonalità

               Il-proposta hi konformi mal-prinċipju tal-proporzjonalità għal dawn ir-raġunijiet:

               L-unika azzjoni possibbli hi din il-forma ta' azzjoni proposta.

               Il-forma ta' azzjoni proposta ma tinvolvix spejjeż finanzjarji.

               L-għażla tal-istrument

               L-istrumenti proposti: Deċiżjoni.

               Ma jeżisti l-ebda strument adegwat ieħor.

               3.IR-RIŻULTATI TAL-EVALWAZZJONIJIET EX POST, IL-KONSULTAZZJONIJIET MAL-PARTIJIET IKKONĊERNATI U L-VALUTAZZJONIJIET TAL-IMPATT

               Il-konsultazzjoni mal-partijiet ikkonċernati

               Mal-Istati Membri fil-Kumitat tal-Kodiċi Doganali – l-Istatus Doganali u s-Sezzjoni tat-Tranżitu u mal-Partijiet Kontraenti għall-Konvenzjonijiet fil-Gruppi ta' Ħidma UE-EFTA dwar it-tranżitu komuni u dwar is-simplifikazzjoni tal-formalitajiet fil-kummerċ tal-merkanzija saret konsultazzjoni b'approvazzjoni dwar l-abbozz tad-Deċiżjoni Nru .../2015 tal-Kumitat Konġunt UE-EFTA dwar is-simplifikazzjoni tal-formalitajiet fil-kummerċ tal-merkanzija u dwar l-abbozz tad-Deċiżjoni Nru .../2015 tal-Kumitat Konġunt UE-EFTA dwar it-tranżitu komuni, biex ir-Repubblika tas-Serbja tiġi mistiedna taderixxi għall-Konvenzjonijiet.

               Sommarju tat-tweġibiet u kif tqiesu:

               Opinjoni favorevoli.

               Il-kisba u l-użu tal-għarfien espert

               Ma kienx hemm bżonn għarfien espert estern.

               Il-valutazzjoni tal-impatt

               L-adeżjoni għall-Konvenzjonijiet hija parti mill-istrateġija ta' qabel l-adeżjoni tar-Repubblika tas-Serbja fl-Unjoni Ewropea. B'hekk isir allinjament mal-acquis communautaire fiż-żona tat-tranżitu. Bl-introduzzjoni tat-tranżitu komuni fir-Repubblika tas-Serbja, bħala alternattiva għall-proċedura TIR, it-tranżitu se jkompli jeħfief, jonqsu l-ispejjeż u jaf jiżdied il-kummerċ.

               4.L-IMPLIKAZZJONIJIET BAĠITARJI

               Il-proposta ma għandha l-ebda implikazzjoni fuq il-baġit tal-UE.

               2015/0186 (NLE)

               Proposta għal

               DEĊIŻJONI TAL-KUNSILL

               dwar il-pożizzjoni li għandha tieħu l-Unjoni Ewropea rigward l-adozzjoni ta’ Deċiżjoni tal-Kumitat Konġunt UE-EFTA dwar is-simplifikazzjoni tal-formalitajiet fil-kummerċ tal-merkanzija u Deċiżjoni tal-Kumitat Konġunt UE-EFTA dwar it-tranżitu komuni fir-rigward ta’ stediniet lir-Repubblika tas-Serbja biex taderixxi għall-Konvenzjoni dwar is-simplifikazzjoni tal-formalitajiet fil-kummerċ tal-merkanzija u għall-Konvenzjoni dwar proċedura ta’ tranżitu komuni

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 207(4) flimkien mal-Artikolu 218(9) tiegħu,

               Wara li kkunsidra l-proposta tal-Kummissjoni Ewropea,

               Billi:

               (1)L-Artikolu 11(3) tal-Konvenzjoni bejn il-Komunità Ekonomika Ewropea, ir-Repubblika tal-Awstrija, ir-Repubblika tal-Finlandja, ir-Repubblika tal-Iżlanda, ir-Renju tan-Norveġja, ir-Renju tal-Iżvezja u l-Konfederazzjoni Żvizzera dwar is-simplifikazzjoni tal-formalitajiet fil-kummerċ tal-merkanzija
                  1
                (il-"Konvenzjoni dwar is-simplifikazzjoni tal-formalitajiet fil-kummerċ tal-merkanzija") jagħti s-setgħa lill-Kumitat Konġunt UE-EFTA stabbilit minn dik il-Konvenzjoni biex permezz ta' deċiżjoni jadotta stediniet lil pajjiżi terzi fis-sens tal-Artikolu 1(2) biex jaderixxu għal dik il-Konvenzjoni f'konformità mal-Artikolu 11a.

               (2)L-Artikolu 15(3) tal-Konvenzjoni bejn il-Komunità Ekonomika Ewropea, ir-Repubblika tal-Awstrija, ir-Repubblika tal-Finlandja, ir-Repubblika tal-Iżlanda, ir-Renju tan-Norveġja, ir-Renju tal-Iżvezja u l-Konfederazzjoni Żvizzera dwar proċedura ta' tranżitu komuni
                  2
                (il-"Konvenzjoni dwar proċedura ta' tranżitu komuni") jagħti s-setgħa lill-Kumitat Konġunt UE-EFTA stabbilit minn dik il-Konvenzjoni biex permezz ta' deċiżjoni jadotta stediniet lil pajjiżi terzi fis-sens tal-Artikolu 3(1)(c) biex jaderixxu għal dik il-Konvenzjoni f'konformità mal-Artikolu 15a.

               (3)Jixraq li tiġi stabbilita l-pożizzjoni li għandha tieħu l-Unjoni fi ħdan dawk il-Kumitati Konġunti fejn jidħlu d-deċiżjonijiet biex tistieden lir-Repubblika tas-Serbja biex taderixxi għal dawk il-Konvenzjonijiet.

               (4)Għaldaqstant il-pożizzjoni tal-Unjoni fi ħdan dawk il-Kumitati Konġunti għandha tibbaża fuq l-abbozzi tad-Deċiżjonijiet mehmużin,

               ADOTTA DIN ID-DEĊIŻJONI:

               Artikolu 1

               Il-pożizzjoni tal-Unjoni fil-Kumitat Konġunt UE-EFTA dwar is-simplifikazzjoni tal-formalitajiet fil-kummerċ tal-merkanzija fejn tidħol l-istedina lir-Repubblika tas-Serbja biex taderixxi għall-Konvenzjoni dwar is-simplifikazzjoni tal-formalitajiet fil-kummerċ tal-merkanzija għandha tibbaża fuq l-abbozz tad-Deċiżjoni ta' dak il-Kumitat Konġunt UE-EFTA mehmuż ma' din id-Deċiżjoni.

               Artikolu 2

               Il-pożizzjoni tal-Unjoni Ewropea fil-Kumitat Konġunt UE-EFTA dwar it-tranżitu komuni fejn tidħol l-istedina lir-Repubblika tas-Serbja biex taderixxi għall-Konvenzjoni dwar proċedura ta' tranżitu komuni għandha tibbaża fuq l-abbozz tad-Deċiżjoni ta' dak il-Kumitat Konġunt UE-EFTA mehmuż ma' din id-Deċiżjoni.

               Artikolu 3

               Ladarba r-Repubblika tas-Serbja tkun issodisfat il-kundizzjonijiet tekniċi għall-adeżjoni, ir-rappreżentant tal-Unjoni fil-Kumitati Konġunti msemmija fl-Artikolu 1 u fl-Artikolu 2 rispettivament għandu jipproponi d-deċiżjonijiet li r-Repubblika tas-Serbja tiġi mistiedna taderixxi għall-Konvenzjonijiet u jivvota fuq dawn id-deċiżjonijiet f'konformità mal-Artikolu 1 u mal-Artikolu 2 ta' din id-Deċiżjoni.

               Artikolu 4

               Wara l-adozzjoni tagħhom, id-Deċiżjoni tal-Kumitat Konġunt UE-EFTA dwar is-simplifikazzjoni tal-formalitajiet fil-kummerċ tal-merkanzija u d-Deċiżjoni tal-Kumitat Konġunt tal-UE-EFTA dwar it-tranżitu komuni għandhom jiġu ppubblikati f'Il-Ġurnal Uffiċjali tal-Unjoni Ewropea.

               Artikolu 5

               Din id-Deċiżjoni tidħol fis-seħħ fil-jum tal-adozzjoni tagħha.

               Magħmul fi Brussell,

                     Għall-Kunsill

                     Il-President

                     (1)
                  ĠU L 134, 22.5.1987, p. 2.

                     (2)
                  ĠU L 226, 13.8.1987, p. 2.

    ---documentbreak---

               IL-KUMMISSJONI EWROPEA
            Brussell, 3.9.2015
            COM(2015) 417 final
            ANNESSI
            tal-
            Proposta għal Deċiżjoni tal-Kunsill
            dwar il-pożizzjoni li għandha tieħu l-Unjoni Ewropea rigward l-adozzjoni ta’ Deċiżjoni tal-Kumitat Konġunt UE-EFTA dwar is-simplifikazzjoni tal-formalitajiet fil-kummerċ tal-merkanzija u Deċiżjoni tal-Kumitat Konġunt UE-EFTA dwar it-tranżitu komuni fir-rigward ta’ stediniet lir-Repubblika tas-Serbja biex taderixxi għall-Konvenzjoni dwar is-simplifikazzjoni tal-formalitajiet fil-kummerċ tal-merkanzija u għall-Konvenzjoni dwar proċedura ta’ tranżitu komuni

               ANNESSI

               tal-

               Proposta għal Deċiżjoni tal-Kunsill

               dwar il-pożizzjoni li għandha tieħu l-Unjoni Ewropea rigward l-adozzjoni ta’ Deċiżjoni tal-Kumitat Konġunt UE-EFTA dwar is-simplifikazzjoni tal-formalitajiet fil-kummerċ tal-merkanzija u Deċiżjoni tal-Kumitat Konġunt UE-EFTA dwar it-tranżitu komuni fir-rigward ta’ stediniet lir-Repubblika tas-Serbja biex taderixxi għall-Konvenzjoni dwar is-simplifikazzjoni tal-formalitajiet fil-kummerċ tal-merkanzija u għall-Konvenzjoni dwar proċedura ta’ tranżitu komuni

               ANNESS 1

               Proposta għal Deċiżjoni Nru .../2015 tal-Kumitat Konġunt UE-EFTA dwar is-simplifikazzjoni tal-formalitajiet fil-kummerċ tal-merkanzija fejn tidħol l-istedina lir-Repubblika tas-Serbja biex taderixxi għall-Konvenzjoni tal-20 ta' Mejju 1987 dwar is-simplifikazzjoni tal-formalitajiet fil-kummerċ tal-merkanzija

               IL-KUMITAT KONĠUNT UE-EFTA,

               Wara li kkunsidra l-Konvenzjoni tal-20 ta' Mejju 1987 dwar is-simplifikazzjoni tal-formalitajiet fil-kummerċ tal-merkanzija
                  1
                ("il-Konvenzjoni"), u b'mod partikolari l-Artikolu 11(3) tagħha,

               Billi:

               1)
                     L-iskambju tal-merkanzija mar-Repubblika tas-Serbja se jeħfief bis-simplifikazzjoni tal-formalitajiet li jaffettwaw il-kummerċ tal-merkanzija bejn ir-Repubblika tas-Serbja u l-Unjoni Ewropea, ir-Repubblika tal-Iżlanda, l-Eks-Repubblika Jugoslava tal-Maċedonja, ir-Renju tan-Norveġja, il-Konfederazzjoni Żvizzera u r-Repubblika tat-Turkija.

               2)
                     Sabiex jeħfief dan l-iskambju, jixraq li r-Repubblika tas-Serbja tiġi mistiedna taderixxi għall-Konvenzjoni,

               ADOTTA DIN ID-DEĊIŻJONI:

               Artikolu 1

               F'konformità mal-Artikolu 11a tal-Konvenzjoni, ir-Repubblika tas-Serbja għandha tiġi mistiedna taderixxi għall-Konvenzjoni mill-1 ta' Diċembru 2015.

               Artikolu 2

               Din id-Deċiżjoni tidħol fis-seħħ fid-data tal-adozzjoni tagħha.

               Magħmul fi,            2015,

               Għall-Kumitat Konġunt UE-EFTA

                     Il-President

               ANNESS 2

               Proposta għal Deċiżjoni Nru .../2015 tal-Kumitat Konġunt UE-EFTA dwar it-tranżitu komuni fejn tidħol l-istedina lir-Repubblika tas-Serbja biex taderixxi għall-Konvenzjoni tal-20 ta' Mejju 1987 dwar proċedura ta' tranżitu komuni

               IL-KUMITAT KONĠUNT UE-EFTA,

               Wara li kkunsidra l-Konvenzjoni tal-20 ta' Mejju 1987 dwar proċedura ta' tranżitu komuni
                  2
                ("il-Konvenzjoni"), u b'mod partikolari l-Artikolu 15(3)(a) tagħha,

               Billi:

               (1)
                     L-iskambju tal-merkanzija mar-Repubblika tas-Serbja se jeħfief bi proċedura ta' tranżitu komuni għall-merkanzija trasportata bejn ir-Repubblika tas-Serbja u l-Unjoni Ewropea, ir-Repubblika tal-Iżlanda, l-Eks-Repubblika Jugoslava tal-Maċedonja, ir-Renju tan-Norveġja, il-Konfederazzjoni Żvizzera u r-Repubblika tat-Turkija.

               (2)
                     Sabiex tinkiseb din il-proċedura, jixraq li r-Repubblika tas-Serbja tiġi mistiedna taderixxi għall-Konvenzjoni,

               ADOTTA DIN ID-DEĊIŻJONI:

               Artikolu 1

               F'konformità mal-Artikolu 15 a tal-Konvenzjoni, ir-Repubblika tas-Serbja għandha tiġi mistiedna taderixxi għall-Konvenzjoni mill-1 ta' Diċembru 2015.

               Artikolu 2

               Din id-Deċiżjoni tidħol fis-seħħ fid-data tal-adozzjoni tagħha.

               Magħmul fi,            2015,

               Għall-Kumitat Konġunt UE-EFTA

                     Il-President

                     (1)
                  ĠU L 134, 22.5.1987, p. 2.

                     (2)
                  ĠU L 226, 13.8.1987, p. 2.